**Önk/5-13/2019.**

Csongrád Városi Önkormányzat Képviselő-testületének **2019. június 27-én** megtartott **13.** (*rendes*) üléséről készült jegyzőkönyve.

**N a p i r e n d:**

1. Előterjesztések:

**T A R T A L O M J E G Y Z É K :**

|  |  |  |  |
| --- | --- | --- | --- |
|  |  |  |  |
|  | **A hozott határozat tárgya:** | **száma** | **oldalszáma** |
| 1. | Az ülés napirendjének és tárgyalási sorrendjének elfogadása | 120 | 2-3 |
| 2.  | Javaslat közterület elnevezésére  | 121 | 5-6 |
| 3. | Beszámoló az Ügyrendi, Jogi- és Összeférhetetlenségi bizottság (2014. X.22-től 2019. V.31-ig terjedő időszakában végzett) munkájáról | 122 | 8 |
| 4. | Beszámoló a Pénzügyi és Városfejlesztési Bizottság munkájáról | 123 | 13 |
| 5. | Beszámoló az Oktatási, Művelődési és Sport Bizottság munkájáról | 124 | 15 |
| 6. | Beszámoló az Egészségügyi és Szociális Bizottság munkájáról | 125 | 16 |
| 7. | Településképi arculati kézikönyv és Csongrád Város településkép védelméről szóló önkormányzati rendelet készítésének megindítása | 126 | 20-21 |
| 8. | Tájékoztató az alapítványok tevékenységéről | 127 | 24-25 |
| 9. | Javaslat, Csongrád Városi Önkormányzat III. sz. háziorvosi praxisának telephely módosítására | 128 | 27-28 |
|  |  |  |  |
| 2 |
| 10. | Csongrád Városi Önkormányzat és id. Dr. Somogyi Árpád háziorvos (Somogyi és Társai Egészségügyi Kft.) közötti, VII. sz. háziorvosi praxis ellátására kötött feladat – ellátási szerződés megszüntetése | 129 | 29-30 |
| 11. | Csongrád Városi Önkormányzat és Ifj. Dr. Somogyi Árpád háziorvos (Somogyi és Társai Egészségügyi Kft.) közötti, VIII. sz. háziorvosi praxis ellátására kötött feladat – ellátási szerződés megszüntetése | 130 | 30-31 |
| 12. | Beruházási hitelfelvétel 2019. évi fejlesztésekre | 131 | 32-33 |
| 13. | A CLLD pályázat benyújtása a Városi Galéria felújítására | 132 | 34-35 |
| 14. | Tájékoztatás a „Barnamezős területek rehabilitációja Csongrádon” tárgyú közbeszerzési eljárásról | 133 | 36 |
| 15. | Bérlőkijelölés a Csongrád, Csemegi K. u. 7. szám alatti költségelvű lakásokba | 134 | 37 |
| 16. | Tájékoztatás a lejárt határidejű határozatok végrehajtásáról | 135 | 38 |
| 17. | Bedő Tamás polgármester 2019. évi szabadság ütemtervének módosítása | 136 | 38-39 |
| 18. | ***A zárt ülésről külön jegyzőkönyv készült*** | ***137-140*** | - |
| 19. | ***Képviselői interpellációk*** |  |  |

3

**A megalkotott rendeletek száma és tárgya:**

**16/2019. (VI.28.) önkormányzati rendelet**

**A Csongrád Város Önkormányzata 2019. évi költségvetéséről és annak végrehajtásáról, a költségvetési gazdálkodás vitelének szabályairól szóló 4/2019. (II.25.) önkormányzati rendelet módosításáról.**

„NET” , „I”

**17/2019. (VI. 27.) önkormányzati rendelet**

**A helyi kitüntető cím, valamint díjak alapításáról és adományozásáról szóló 20/2013. (XI.21.) önkormányzati rendelet módosításáról**

„NET” , „I”

**18/2019. (VI. 27.) önkormányzati rendelete**

**A Díszpolgárságról és a díszpolgári cím viseléséről szóló 22/2013. (XI. 21.) önkormányzati rendelet módosításáról**

„NET” , „I”

**Önk/5-13/2019.**

**J e g y z ő k ö n y v**

Készült a Csongrád Városi Önkormányzat Képviselő-testületének **2019. június 27-én** *(csütörtökön),* **09.00 órai**kezdettel megtartott **13.** (rendes) nyilvános üléséről.

**Az ülés helye:** a Városháza díszterme

**Jelen vannak:** Bedő Tamás polgármester, Cseri Gábor alpolgármester, Bartókné Vincze Zsuzsanna, Fábián György, Gyovai Gáspár, Gyovai Zsolt, Havasi Jánosné, Máté Attila, Murányi László, Nagypál Sándor képviselők, ***összesen 10-en,***

Dr. Juhász László jegyző, Dr. Kádár Judit aljegyző, Kruppa István, a gazdálkodási iroda vezetője, Dr. Mezey Szimonetta, a fejlesztési és üzemeltetési iroda vezetője, Vinczéné Dudás Katalin, a szociális és lakásügyi csoport vezetője,

Tóth Irén, a Dr. Szarka Ödön Egyesített Egészségügyi és Szociális Intézmény igazgatója, valamint az Egészségügyi és Szociális Bizottság nem képviselő tagja, Komlósi Mihály, a Városellátó Intézmény vezetője, Pintér Józsefné, a Gazdálkodási Ellátó Szervezet vezetője, Tóthné Fodor Zsuzsanna, az Óvodák Igazgatósága igazgatója,

Kajtár István tű. alezredes, a Csongrádi Hivatásos Tűzoltóság. parancsnoka,

Frajsták Roland, a MARS Magyarország Kisállateledel Gyártó Kft képviseletében, Dr. Hercegfalvi László, a Central-Pharma Bt. ügyvezetője, Kecskés László, a Csongrád Város Képzőművészetéért Alapítvány kuratóriumának elnöke.

Majzik Attila, a Délmagyarország c. újság tudósítója

**Napirend előtt:**

1./ Bedő Tamás polgármester: Köszönti a megjelent képviselőket, valamint a meghívott vendégeket. Megállapítja, hogy az ülés határozatképes, mert a képviselő-testület 12 tagja közül, 10 képviselő jelen van. Dr. Somogyi Árpád és Laczkó Zsolt képviselők bejelentették távolmaradásukat.

2./ Bedő Tamás polgármester: Kéri a jelenlévőket, hogy 1 perces néma felállással adózzanak Martini János, az Egészségügyi és Szociális Bizottság nem képviselő tagja, valamint az Értéktár Bizottság elnöke emlékének.

3./ Bedő Tamás polgármester: A mai ülés napirendjét a kiküldött meghívó szerint bocsátja szavazásra azzal a módosítással, hogy

2

***- Sürgősségi indítványt*** tesz a **17.** számú „***Bedő Tamás polgármester 2019. évi szabadság ütemtervének módosítása***” tárgyú előterjesztés megtárgyalására.

A Képviselő-testület ***egyhangúlag,*** 10 igen szavazattal egyetért az indítvánnyal.

***- Indítványozza,*** hogy a ***15.*** számú ***„Javaslat közterület elnevezésére”*** tárgyú előterjesztést elsőként tárgyalja a testület, tekintettel arra, hogy az érintettek ebben az időpontban tudnak jelen lenni.

A Képviselő-testület ***egyhangúlag***, 10 igen szavazattal egyetért az indítvánnyal.

Bedő Tamás: Nagypál Sándor képvelő úrnak megadja a szót.

Nagypál Sándor: Napirend módosítást indítványoz. A ***Z/4*** számú ***„Javaslat Egészségügyi Díj adományozására”*** című előterjesztéssel kezdjék a zárt ülést.

Bedő Tamás: Előterjesztőként elfogadja Nagypál Sándor képviselő indítványát.

A Képviselő-testület ezt követően a következő határozatot hozza:

**120/2019. (VI. 27.) önkormányzati**

H a t á r o z a t

Csongrád Városi Önkormányzat Képviselő-testülete a 2019. június 27-ei rendes ülésének napirendjét a következők szerint állapítja meg:

**15.** Javaslat közterület elnevezésére

**1.** Beszámoló az Ügyrendi, Jogi- és Összeférhetetlenségi Bizottság (2014. X.22-től 2019. V.31-ig terjedő időszakban végzett) munkájáról

**2.** Beszámoló a Pénzügyi és Városfejlesztési Bizottság munkájáról

**3.** Beszámoló az Oktatási, Művelődési és Sport Bizottság munkájáról

**4.** Beszámoló az Egészségügyi és Szociális Bizottság munkájáról

**5.** 2019. évi költségvetés II. negyedéves előirányzat-módosítása

**6.** Településképi arculati kézikönyv és Csongrád Város településkép védelméről szóló önkormányzati rendelet készítésének megindítása

**7.** Tájékoztató az alapítványok tevékenységéről

**8**.Javaslat, Csongrád Városi Önkormányzat III. sz. háziorvosi praxisának telephely módosítására

3

**9.** Csongrád Városi Önkormányzat és id. Dr. Somogyi Árpád háziorvos (Somogyi és Társai Egészségügyi Kft.) közötti, VII. sz. háziorvosi praxis ellátására kötött feladat - ellátási szerződés megszüntetése

**10**. Csongrád Városi Önkormányzat és ifj. Dr. Somogyi Árpád háziorvos (Somogyi és Társai Egészségügyi Kft.) közötti, VIII. sz. háziorvosi praxis ellátására kötött feladat - ellátási szerződés megszüntetése

**11.** Beruházási hitelfelvétel 2019. évi fejlesztésekre

**12.** A CLLD pályázat benyújtása a Városi Galéria felújítására

**13.** Tájékoztatás a „Barnamezős területek rehabilitációja Csongrádon” tárgyú közbeszerzési eljárásról

**14.** Bérlőkijelölés a Csongrád, Csemegi K. u. 7. szám alatti költségelvű lakásokba

**16.** Tájékoztatás a lejárt határidejű határozatok végrehajtásáról

**17.** Bedő Tamás polgármester 2019. évi szabadság ütemtervének módosítása

**Zárt ülés:**

**Z/4.** Javaslat Egészségügyi Díj adományozására

**Z/1.** Javaslat Csongrád Város Díszpolgára cím adományozására

## Z/2. Javaslat PRO URBE – CSONGRÁD kitüntetés adományozására

**Z/3.** Javaslat Város Közösségéért Díj adományozására

Bedő Tamás: Tájékoztatásképp elmondja, hogy az interneten megjelent az ivóvízzel kapcsolatban több probléma is. Ennek kapcsán kéri az Alföldvíz Zrt-ét, hogy a szokásos mérőpontokon, illetve a városszéli mérőpontokon végezzen egy ivóvízminőség vizsgálatot. Nem tudja, hogy ezek lokális problémák vagy az egész hálózaton jelen vannak. Egyrészt melegszik a víz és így több a gázképződés is. Kéri, hogy vizsgálják meg a mintákat, és ő tájékozatni fogja a Képviselő-testületet tagjait.

Sokan hordják az ártézi kutakról a vizet, ezért elvégzik a kutak vizsgálatát és ezt az eredményt, az egyes ártézi kutaknál kifüggesztik, hogy mindenki tisztában legyen azzal, hogy az adott víznek milyen az összetétele.

Szúnyoghelyzet. A mai nap reggelén nem szállt fel a szúnyogirtós repülőgép, mivel nem kaptak irtószert. Várhatóan a ma reggeli légi irtás, hétfőn, vagy kedd este lesz pótolva. A földi gépes irtás is holnapi napon este fog megtörténni. Elmondja, hogy a kormány 1 milliárd forintot különített el szúnyoggyérítésre, de jelenleg nem a pénz, hanem a rendelkezésre álló technika, irtóanyag hiánya okozza. Reméli, hogy 1-2 héten belül magától is normalizálódni fog a helyzet. Több helyről hallotta ma reggel a visszajelzéseket, hogy érezhetően kevesebb szúnyog van, viszont külterületen még mindig nagyon sok a szúnyog. A belterületet tudja kezelni a város, a külterületre nem sok ráhatása van. Továbbra is azon vannak, hogy intenzív szúnyoggyérítés legyen, de ehhez mind az anyag, mind a rendelkezésre álló technika fontos tényező.

A mai nap folyamán kapta meg aláírva Nagypál Sándor képviselő úr a Pénzügyi és Városfejlesztési Bizottság tagja, a fenti bizottsági tagságáról lemondását.

4

Jelenleg két bizottságban is csökkent a létszám. Jegyző úrral egyeztetni fognak arról, hogy szükséges-e a választásig pótolni a tagokat. A választásig kb. három ülés lesz megtartva. A szükséges póttagokat egy rendkívüli testületi ülés keretében, a szervezeteket megkéri egy delegálásra, és akkor leteszik az új tagok az esküt. Véleménye szerint az elkövetkező három hónapban négy taggal is működni fog a bizottság, de ha a jogszabály azt írja elő, hogy kötelesek betölteni a létszámot, akkor új tagokat választanak.

**Előterjesztések:**

**15. Javaslat közterület elnevezésére**

Bedő Tamás: Javaslata, hogy a jellege miatt ne Mars utca, hanem Mars út elnevezést adjanak a közterületnek. Ez a közterület a Mars Kft bekötő útja, így nem helyrajzi számos, hanem rendes utcanévvel ellátott cég lenne. Véleménye szerint ez támogatható és egy jó felvetés.

**Bizottsági vélemények:**

Murányi László a pénzügyi és városfejlesztési bizottság elnöke elmondja, hogy a bizottság egyhangúlag 4 igen szavazattal támogatja az előterjesztést.

Fábián György az ügyrendi, jogi-és összeférhetetlenségi bizottság elnöke közli, hogy a bizottság egyhangúlag 3 igen szavazattal támogatja a határozati javaslat elfogadását. A bizottsági ülésen vetődött fel, hogy ne utcának, hanem útnak nevezzék el ezt a közterületet.

A bizottság arról is szavazott, hogy esetleg az útnak csak azt a szakaszát kellene elnevezni, ami a Mars Kft-ig tart, mivel összességében ez az útszakasz kb. 2 km hosszú. A bizottság két tagja igennel szavazott arra, hogy csak egy szakasza legyen az útnak. A fő ellenérv az volt, hogy a helyrajzi szám megosztását kellene kezdeményezni, ami sok időbe kerül. Ezért vetették el ezt a javaslatot.

Nagypál Sándor a részönkormányzat tagja – az elnök távollétében – elmondja, hogy bizottság is egyhangúlag támogatja az előterjesztést a Mars út elnevezéssel. Kéri, hogy az út mindkét irányába legyen kiírva az út elnevezése.

*Az eddig elhangzottakat a 2242. számú hangszalag B. oldal 481-től végig tartalmazza.*

**Kérdések, vélemények:**

Gyovai Gáspár: A bizottsági üléseken elég hosszasan tárgyaltak az előterjesztésről. Azzal mindenki egyetért, hogy ez a közterület elnevezés a cégnek előnyt jelent. Örült volna annak, hogy ha első körben ez az előterjesztés a bokrosi részönkormányzat tárgyalta volna meg, de lényeg, hogy a megoldást megtalálják.

5

A jogi bizottság ülésen felvetődött, hogy nem biztos, hogy érdemes az egész útszakaszt belevenni, mivel akkor több embert érintene a hivatali ügyintézés, címátírás miatt. Természetesen próbálják a cégnek az igényeit is figyelembe venni, és ha egy helyrajzi megosztásról beszélnek, akkor akár több hónapos eljárási időszak képződhet. Ezért gondoltak arra, hogy ha a lakosság ki lett értesítve és kifogás nem érkezett. Ezért javasolták azt, hogy az egész útszakaszt nevezzék el, mivel a lakosság ezt elfogadta.

*További kérdés, vélemény nem hangzott el.*

Bedő Tamás polgármester szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 10 igen szavazat mellett a következő határozatot hozza:

**121/2019. (VI. 27.) önkormányzati**

Ép/247-9/2019.

H a t á r o z a t

Csongrád Városi Önkormányzat Képviselő-testülete megtárgyalta a *„Javaslat közterület elnevezésére”* című előterjesztést és az alábbi döntést hozta:

1. A Képviselő-testület a Csongrád, külterület 0504hrsz.-ú közterületet ***Mars út*** – ként nevezi el.

Határidő: azonnal

Felelős: Dr. Juhász László jegyző

3. A Képviselő-testület felhívja a Jegyzőt, hogy hatályba lépését követően a KCR rendszerben az új utcanevet vezettesse át.

Határidő: szöveg szerint

Felelős: Dr. Juhász László jegyző

4. A Képviselő-testület felhívja a Polgármestert, hogy a döntés hatálybalépését követően gondoskodjon a megfelelő utca névtáblák elkészítéséről és kihelyezéséről.

Határidő: 2019. július

Felelős: Városellátó Intézmény

5. A Képviselő-testület felhívja a Fejlesztési és Üzemeltetési iroda mérnöki csoport vezetőjét, hogy az új közterület elnevezését a Rendezési terv következő módosításánál vezesse át.

Határidő: rendezési tervmódosítás

Felelős: Tárkányi Ferenc csoportvezető

6

Erről jegyzőkönyvi kivonaton értesítést kap:

1. Képviselő-testület tagjai
2. Fejlesztési és Üzemeltetési iroda és általa:

 3. Városellátó Intézmény

**1. Beszámoló az Ügyrendi, Jogi- és Összeférhetetlenségi Bizottság (2014. október 22-től 2019. május 31-ig terjedő időszakban végzett) munkájáról.**

Fábián György az ügyrendi, jogi-és összeférhetetlenségi bizottság elnöke elmondja, igyekezett összefoglalni a bizottság működésére vonatkozó fontosabb észrevételeket. Ez nem terjed ki az egyes napirendek részletes jelentésére, hanem csak arra, hogy a bizottság működésével az önkormányzat által rábízott feladatokat hogyan látta el. Az összegzésben leírtak szerint, ezt a feladatot igyekeztek úgy ellátni, hogy ezzel az önkormányzat is megerősítheti a bizottság működését, hogy a négy és fél év során, ami tőlük tellett, azt megtették. Megjegyzi, hogy annyi rendelet és rendelet módosítás nem volt még egyetlen ciklusban, mint ami ebben az időszakban volt, úgyhogy rengeteg jogi problémával kellett foglalkozni. Ebben nagy segítség volt, hogy két jogász tagja is van a bizottságnak – megköszöni munkájukat – Dr. Berényi Andrea és Dr. Törőcsik Attila külsős képviselő tagoknak, akik szakmai hozzáértésükkel biztosították azt, hogy jogi szempontból helyénvaló legyen, a három önkormányzati testületi tag mellett a bizottság tevékenysége.

A bizottság egyhangúlag támogatta a beszámoló elfogadását.

Murányi László a pénzügyi és városfejlesztési bizottság elnöke elmondja, hogy a bizottság egyhangúlag elfogadásra javasolja a beszámoló elfogadását.

Bartókné Vincze Zsuzsanna az oktatási, művelődési és sport bizottság elnöke elmondja, hogy a bizottság egyhangúlag elfogadásra javasolja a beszámolót.

Nagypál Sándor a részönkormányzat tagja – az elnök távollétében – elmondja, hogy a bizottság is egyhangúlag támogatja a beszámoló elfogadását.

**Kérdések, vélemények:**

Nagypál Sándor: A Képviselő-testület sokat foglalkozott a laktanya bontásával. A nyílászárók kibontását vizsgálta meg a bizottság, majd az egyik tag többször felvetette a testületi ülésen, hogy az ő irányításával végezték a bontást. Ez egyáltalán nem igaz. Ezt azért mondja el, hogy tiszta vizet öntsön a pohárba. A képviselő társa még azt is mondta, hogy ő tönkretetette a Városellátó Intézmény gépeit. Ő egyszer sem irányította a város gépeit. Amikor a bontást támogatták, akkor az önkormányzat bízta meg a felügyelettel. Azt akarta, hogy végre egyszer a cigányoknak is adjanak munkát. Ő kimeri mondani, hogy cigány és nem kisebbség. Ők dolgoztak is. Kijelenti, hogy a 25 ezer db téglát meg is kapta a város. A legutóbb is az volt a téma a garázsok kialakításánál, hogy hol van a tégla.

7

A tégla állítólag a volt Szeviép telepen megtalálható. Polgármester úr azt mondta egyszer, hogy majd adni fog tájékoztatás arról, hogy megvan a 25 ezer db tégla. Arról is volt szó, hogy ő a drótkötelet is tönkretetette. Sajnos, amikor baleset érte – a mai napig nem tudja, hogy hogyan is történt – egy vaspálcát akart elvágni. Az újság úgy közölte a balesetét, hogy ráesett egy gerenda. Ez a baleset már négy éve volt, május 31-én. Ő akkor is a város érdekében cselekedett, nem kapott ezért egy fillért sem. A téglákkal kapcsolatban kér tájékoztatást polgármester úrtól. Elég sok kellemetlensége adódott ebből a balesetből, mivel a szentesi rendőrség kivizsgálta az esetet. Nem azért ment oda, hogy vasat lopjon. Még a szerszámait is lefoglalták, sokszor kellett a rendőrségre járnia, hogy bebizonyítsa az igazat.

Bedő Tamás: A 25 ezer db tégla akkor beszállításra került a volt Szeviép telepre, hogy bizonyos célra fel lesz használva. Meg fogja nézetni, hogy már felhasználták-e azokat.

Gyovai Gáspár: Nagypál Sándor a részönkormányzati ülésen felvetett, hogy nincs itt a bizottság elnöke, nem tud kérdést feltenni részére. Vállalta, hogy ő a bizottság tagja, és ha kérdése van, tegye fel részére. A kérdés az volt, hogy ez a téglamennyiség valóban megvan-e. Elmondta Nagypál Sándor képviselő úrnak, a jogi bizottság álláspontját. A bizottsági munka, és amit most Nagypál Sándor képviselő úr előadott, ez nem teljes mértékben fedi le egymást. A probléma képviselő úr részéről, hogy a jogi bizottságnak tagja az a képviselő, aki ezeket a kérdéseket megfogalmazta. Napirend előtti illetve elsősorban az önkormányzatnál különböző felszólalásokban történt ez meg és nem, mint bizottsági vélemény és bizottsági álláspont szerint. A bizottság minden egyes alkalommal elvégezte a munkáját és a Kossuth téri garázsok bontásánál is egyöntetű határozatot, mégpedig támogató határozatot hozott. Való igaz, hogy felvetődött az, hogy ha rendelkezésre áll ez a 25 ezer db tégla, akkor azokat fel lehetne használni a garázsok építésére. Ez csak egy kiegészítő kérdés volt. Fábián György elnök úr a testületi ülésen el is mondta. Ezt a két dolgot nem kellene összekavarni, mivel a bizottság a munkáját egy teljesen más szempontból végezte, minden ilyen üggyel kapcsolatban. Mindenféle döntést nagyon körültekintően hozta meg, és ami a város előnyét szolgálta, igen is mindig pozitív döntést hoztak.

Bedő Tamás: Felolvassa, hogy mi volt a dolga a bizottságnak az SZMSZ szerint. „El nem fogadott interpellációs válasz kivizsgálása: A legénységi épület nyílászáróinak és közfalainak kibontásáról szerződés kivizsgálása.”

A testület nem fogadta el az interpellációra kiadott választ, a szakbizottságnak ki lett adva kivizsgálásra. Jogilag megvizsgálták a szerződést és azt rendben találták. A kérdés az, hogy a 25 ezer db tégla megvan e. Ha most végeznek a testületi ülésen, utána lemennek a volt Szeviép telepre és megnézik a téglákat, de itt most ne pazaroljanak el több időt erre a témára. Egyetlen egy bizottsági ülésen nem vitatkoztak ennyit, az összes bizottság beszámolójáról. Tehát a bizottság elvégezte a dolgát. Laczkó Zsolt és Nagypál Sándor képviselő úr között, akkor kialakult egy vita, de az nem a bizottság munkáját kell, hogy minősítse. Ez fontos. Nagypál Sándor képviselő úr is tette azt, amivel a bizottság megbízta, hogy felügyelje a bontást.

8

Mindenki végezte a munkáját, sajnálatosan történt egy baleset, utána már egy céget bíztak meg a bontással, nem is volt vele különösebb probléma.

Fábián György: Amit elmondott polgármester úr, az korrekt volt. A bizottság egyszer foglalkozott az interpellációs válasz kivizsgálásával, ezzel az üggyel. A többi része, mind személyeskedés volt, ami a testületi üléseken és a bizottsági üléseken merült fel, ők ebben bizottságként nem foglaltak állást. A garázsépítéssel kapcsolatosan is 5 igen szavazattal jóváhagyták az építést. Csak egy megjegyzésük volt, semmi több. Az, hogy két képviselő között milyen személyes konfliktus van és ezt, hogyan próbálták rendezni, erről a bizottság egyáltalán nem tehet.

*További kérdés, vélemény nem hangzott el.*

Bedő Tamás polgármester szavazásra bocsátja a beszámoló elfogadását.

A Képviselő-testület egyhangúlag, vagyis 10 igen szavazattal a következő határozatot hozza:

**122/2019. (VI.27.) önkormányzati**

Önk/139-1/2019.

H a t á r o z a t

Csongrád Városi Önkormányzat Képviselő-testülete megtárgyalta az Ügyrendi, Jogi- és Összeférhetetlenségi Bizottság munkájáról szóló beszámolót és azt elfogadja.

Erről jegyzőkönyvi kivonaton értesítést kapnak:

1. Képviselő-testület tagjai

2. Polgármesteri Hivatal Irodái

* - -

**2. Beszámoló a Pénzügyi és Városfejlesztési Bizottsága munkájáról**

Murányi László a pénzügyi és városfejlesztési bizottság elnöke elmondja, hogy ez a bizottság nagy lendülettel kezdte meg munkáját. Ezeket a külső bejárásokat a bizottság mérsékelte, mivel azt vették észre, hogy sokkal nagyobb hatással kellett volna lenni a város gazdálkodására, a bizottság javaslatai. 314 esetben hozott a bizottság határozatot 2018-ban, ez 2015-ben 245 volt. A munkájuk a mai napig egyre több. Bizottságon kívül minden ülésen jelen volt a beruházási döntésekben. 2017 és 2019 között 28 ülésen vett részt a bizottság nevében, különböző pályázati munkálatokban. A bizottság feladata rendkívül szerteágazó. Ha valaki átolvassa a beszámolót, akkor láthatja, hogy nincs olyan terület a város életében, ahol a bizottságnak ne lenne munkája, vagy joga bizonyos dolgokhoz hozzászólni.

9

Ha a mai ülés délután kezdődött volna, akkor kért volna egy napirend előtti hozzászólást, melynek címe a „parkőr” lett volna.

Sok pénzügyi dolgot fedezett fel a bizottság. Ilyen volt a Körös-torokkal kapcsolatban, évek óta sorozatban bejött különböző területhasználati kérelmek. Kérelmeknek a lényege pénzügyi csökkentés volt. Amikor szabályosan vagy szabálytalanul a dolgok mögé nézett, ezeket úgy hívják, hogy adótéma, amikor sorozatba olyan emberek kértek kedvezményeket, akik be se voltak jelentkezve Csongrádra. Most is azt mondja, hogy 10 milliós nagyságrendű az a pénz, ami megilletné a várost, vagy iparűzési adó, vagy közterület használat vagy akármilyen egyéb címen. Kapott egy levelet Bárány Gábortól, melynek tartalma, hogy a jegyző belenézhet bizonyos dolgokba. Kényes téma, hogy mi számít személyes adatnak és mi közadat. Itt most arról van szó, hogy Csongrádon van valamennyi vállalkozás ebből biztos, hogy 10-12 %-nál rendszeresen van a mai napig bizonyos pénzügyi be nem vallás. Nem tudja, hogy milyen szinten ki, hogyan tudja felmérni, ez nem feltétlen a közterület felügyelő munkája. Azt is tudja, hogy az önkormányzatnál a pénzügyi vonalat becsületesen ellátják, de nem hiszi azt el, hogy pl. egy több telephellyel rendelkező közért milyen alapot választott iparűzési adóbevallására. Nagyon lényeges dolog, amit elmondott. Kéri, hogy a holnapra nézve ezt valaki írja fel, hogy ezeket meg kell beszélni, hogy az jogszerű legyen, de legyen ellenőrzés is. Sorozatban találkoztak hiányosságokkal – segítő szándékból mondja – hogy ezek a dolgok rendben legyenek a jövőben.

Döbbenetes levelet kapott. Dr. Kádár Judit aljegyző jegyzi ezt a levelet, a Közterület-felügyelettől várta volna, hogy ezekre a dolgokra magától odafigyel, nem kell bejelenteni. A levélben az szerepel, hogy a jövőben rendeletet módosítanak, hogy a közterületet, ahol valaki lakik, ott minden további nélkül a háza előtt használhatja.

Nagyon reméli, hogy ilyen rendeletet nem fog módosítani a város. Látó ember kell ebbe a városba.

A bizottság egyhangúlag elfogadásra javasolja a beszámoló elfogadását.

Bedő Tamás: Manapság a GDPA fogalmát mindenki ismeri, gyakorlatilag az adatvédelem, adatgazdálkodás nagyon fókuszba került. Az, amit a GDPA szakértő leírt képviselő úrnak, az csak az, hogy a kapott adatokkal nyilvánosan nem lehet megnyilvánulni. Véleménye szerint egy képviselő, azért a város gazdálkodásán keresztül az adóbevételekre is tekintettel kell, hogy legyen, mindezt az adótitok maximális figyelembevétele mellett. Történtek intézkedések képviselő úrtól függően is, hiszen több olyan kivitelező is volt, akit utólag kértek, hogy jelentkezzen be, aki nem volt bejelentkezve, az megkapta az adóbírságot. Indokolt ellenőrzés során a könyvvizsgáló kérheti be azokat az adatokat, melyek az adó megosztására vonatkoznak. Lesz ilyen kezdeményezése az önkormányzat.

A másik levéllel kapcsolatban, véleménye szerint azt is jelezheti, hogy volt olyan kezdeményezés, hogy szélesebbek legyenek az utak, ne lehessen kitenni köveket. A Képviselő-testület egyik fele ezt szerette volna, a másik fele azt. Volt olyan ötlet is, hogy tegyenek ki fekvőrendőröket, a következő nap már más volt a kívánság. Lehessen a zöld területen a ház előtt parkolni, de akkor a zöldterület használata merül fel. Úgy nehéz jogalkalmazónak lenni, hogy maga a jogalkotó sem tudja, hogy néha mit szeretne.

10

A Közterület-felügyelet az elmúlt hónapokban a képviselőknek minden ülésen beszámol az abban a hónapban elvégzett munkájáról. A mostani anyag azt tartalmazza, hogy elérték a 3 millió Ft-os közterületi használati díjat. Ez több, mint az előző ciklusban összesen. Ez azért van, mivel járnak, természetesen jelzésekre is, ő is szólt egy elszállítandó autóról, el is vitték a Kereszt térről. Nem mondja, hogy tökéletesen működnek a dolgok, lehetne még ebbe fejlődni, de ha összességében nézik a városban ez a helyzet javult. Következő önkormányzat dolga lesz értékelni, bővíteni. Egyértelműen kitűnik a beszámolóból, hogy van értelme a munkájuknak. Végzik a dolgukat, annál még többet is, hiszen a nyári munkavégzés ki van adva a Körös-torok területére. Az, hogy a rendőrséggel együtt járőröznek, ez egy nagyon régi szokás, hiszen a Közterület-felügyelet ebben az esetben helyettesít egy rendőrt, hiszen ketten vannak ott az esetnél. Ezen járőrözés során a közterület felügyelő ugyan úgy intézkedhet és láthat el, mintha saját maga járna el.

Murányi László: A jövőben is érvényes, amit elmond. Pályázatoknál a pályázó cégek, egy cégkivonatot mindig mellékeljenek. Találkoznak nagyon sokszor olyan jelentkezőkkel, hogy 10 milliós nagyságrendű terhelés van a cégükön. A város is találkozott már ilyen cégekkel, akik elvállnak mindent, viszont érdemi dolog nincs mögötte.

Bedő Tamás: Igyekeznek mindig ezeket beszerezni, de az is igaz, hogy a közbeszerzés rendszere hatalmas adatállományt igényel. Sima pályázatnál is szoktak lekérni cégkivonatot. Klasszikus meghívásos pályázatoknál általában olyan cégeket hívnak meg, akivel már van gyakorlata az önkormányzatnak. A nyílt eljárású közbeszerzéseknél mind ezeket igazolnia kell a pályázó cégnek. Illetve a végszámla kifizetése előtt, a nagyobb munkáknál meggyőződnek arról, hogy az adóbevallási kötelezettségének az adott vállalkozó eleget tett e. Itt az elmúlt időszak beruházásaiból azért több millió Ft adó befolyt.

**Bizottsági vélemények:**

Fábián György az ügyrendi, jogi-és összeférhetetlenségi bizottság elnöke elmondja, hogy a bizottság egyhangúlag elfogadja beszámolót. A bizottság elismeri és tiszteletüket fejezik ki pénzügyi bizottságnak, mivel a legnagyobb hatáskörrel és feladatok körrel ez a bizottság rendelkezik, sőt önálló döntési jogköröket is kapott, amelyekben külön napirendként tárgyalva komoly döntéseket hozott. Ezt a munkát felelőséggel végezték.

Bartókné Vincze Zsuzsanna az oktatási, művelődési és sport bizottság elnöke elmondja, hogy a bizottság egyhangúlag elfogadásra javasolja a beszámolót.

Nagypál Sándor a részönkormányzat tagja – az elnök távollétében – elmondja, hogy bizottság is egyhangúlag támogatja a beszámoló elfogadását.

11

**Kérdések, vélemények:**

Nagypál Sándor: Minden bizottsági ülésen jelen volt, három bizottságnak volt a tagja és mindenhova elment, ahova meghívták. Elnök úrnak elmondta, hogy ebbe az előterjesztésbe csak a jó dolgok vannak leírva. Negatív dolgok nincsenek lejegyezve. Természetesen, ha készítenek egy négy éves beszámolót, akkor a jót és a rossz dolgokat is együtt kell értékelni. Amikor megalakult a bizottság, akkor az első témája, a csongrádi fák állapota volt. Bejárták a város területét, voltak az Ipari Parkban, a japánakác fát az út mellett kivágták, a bizottság akkor szóvá is tette. Három darab megmaradt a portánál. Semmi féle következménye nem volt ennek. Ugyan úgy a mészégetőnél. Valaki meg volt bízva a fakivágással, szétosztotta a fákat. Ugyan így történt a Bökényaljon, ott sok kritika érte a fűzfacsonkolást, viszont most meg lehet nézni, hogy milyen szépek a fűzfák. Ugyan úgy a Körös-toroknál is voltak faügyben, volt olyan is, amikor egy vízügyi szakember is be volt vonva. Javasolták, hogy minden második nyárfát ki kellene vágni. A vállalkozó udvarból ki lett vágva az a fa, amit a bizottság javasolta már akkor, hogy ki kell vágni. Nem tudja, hogy kinek a jóvoltából lett kivágatva. A tuskók ottmaradtak, de nem tudja azt, hogy a fák hova kerültek.

A mészégetőnél a bizottság javaslatára, volt egy telekké alakítás. Elrendelték, hogy ki kell vágni az összes suhát, amiért fizetett az önkormányzat majdnem 2 millió Ft-ot, mivel máshogy nem tudják bemérni a földmérők a területet. Volt még sétánykialakítás a rendezési tervbe, ezt meg kellett rendelni. Elkészült a rendezési terv, amikor látták, hogy ebből nem lesz semmi sem, akkor ezt vissza kellett rendelni. Ez mind pénzbe került a városnak.

Volt a bizottságnak még egy feladata, a konténerek értékesítése, ami a vízműtelepen van. Ezt meg is látogatta a bizottság, amit még a múltkor javasolt, hogy esetleg az intézmények felújíthatnák ezeket és irattárnak el lehetne használni. Azt a választ kapta, hogy nem tartanak rá igényt. Ez is a bizottság feladata volt, akkor az elnök úr azt mondta, hogy mind a kettőre van vevő, majd intézi. Most derült ki a bizottsági ülésen, hogy ezt senki nem intézte.

Az első lakáshoz jutók döntésénél is mindig részt vett. Volt egy ügy, amelyet a bizottság nem fogadott el és további vizsgálatra adta. Az igénylő így is megkapta a több százezer forintot. Úgy vette észre ezt, hogy ő lett volna a jegyzőkönyv hitelesítője, de nem írta alá, mivel nem volt bizottsági ülés. Mészégetős „játékot” sem szavazta meg. Ez hány millió Ft-ba került az önkormányzatnak, mivel itt telekvásárlás is volt. Aki eladta, az jól járt.

Azért mondott le a bizottsági tagságról, mivel színész bizottságban nem akar részt venni. Ő az esküt másra tette le.

*További kérdés, vélemény nem hangzott el.*

Bedő Tamás: Megkeresi azt az ominózus ügyet, most nem tudja, miről van szó. Amit elmondott a mészégető telekvásárlásról, abban igaza van Nagypál Sándor képviselő úrnak, de azokat a döntéseket, akár a suha kitakarítását, akár a sétány tervezetését, ezeket meg kellett hozni a terület értékesíthetősége miatt.

12

Annak idején a Képviselő-testületnek az volt a kérése, hogy legyen megközelíthető a holtág és alakítson ki az önkormányzati a területen egy sétányt és üljenek le tárgyalni a magántulajdonosokkal. Már abban a pontban megakadt az egész, mivel ők nem járultak hozzá, hogy a sétány elkészüljön. Vízparti telekként vették meg, nem sétánynak. Innentől pedig az önkormányzati terület lett értéktelen. Az volt az elképzelés, hogy alakítanak ki telkeket és telekként értékesítik. Telekként nem sikerült értékesíteni, pedig több jelentkező is lett volna ezekre. Ennek az volt az egyik oka, hogy nem a vízpartra vitt le, nem volt vízparti csatlakozása, ezért döntött úgy a bizottság és az önkormányzat, hogy visszavonja a sétányra vonatkozó részt, hasonló feltételekkel értékesíti és utána a beruházó, majd továbbértékesíti. Abban igaza van, hogy több olyan ingatlan van, ahol nem sikerült azokat az intézkedéseket megtenni, ami az állagmegóvás vagy egyéb okok miatt meg kellene tenni. Nem csak önkormányzati, hanem magántulajdon is van. Megpróbálják még egyszer értékesíteni, hiszen ez jelentős pénzzel szerepel a költségvetésbe, pont az értéke miatt. Sok igazság van abban, amit képviselő úr mondott, különösen a vagyonelemekkel kapcsolatban, de a költségvetési lehetőséget is látni kell. Ha jól tudja, kb. 2 millió Ft-ért vásároltak meg ott egy tanyát és 2 millió Ft-ot költöttek a kitakarításra, jelenleg 35 millió Ft-ért lesz ez a terület meghirdetve. Bízik benne, hogy az önkormányzat el tudja adni ezt az ingatlant.

Murányi László: A belvárosi házakkal kapcsolatban elmondja, hogy az akkori vállalkozó nem üzemeltette tovább, mivel nem érte meg neki. Utána borházként megnyitották és anyagilag is korrekt módon mindenki megelégedésére sikerült ezt a dolgot rendezni. Reméli, hogy ugyan így a mészégető dolgot is sikerül így elrendezni.

Bedő Tamás: Minden képviselő és minden bizottsági tag azon dolgozik, hogy amit eldönt, az jó legyen. Abban természetesen csúszhatnak hibák főleg egy olyan bizottságnál, ahol az ügyek száma és az átadott hatáskörök miatt tényleg több téma van, amivel pluszban kell foglalkozni. Gyakorlatilag két bizottság van, amely mindent megtárgyal, az egyik az ügyrendi jogi, a másik pedig a pénzügyi és városfejlesztési bizottság.

Gyovai Zsolt: Nagypál Sándor képviselő társa említette, hogy volt egy első lakáshoz jutók támogatása, ami kérdőjeles volt a bizottság számára. Ez valóban így volt. Jegyző úrnak mondták, hogy vizsgálja meg és nézze meg azt, hogy az a személy jogosult e arra, hogy kaphassa meg ezt a támogatást, mivel évekkel ezelőtt volt az illetőnek felhalmozott tartozása. Jegyző úr akkor azt mondta elnök úrnak, hogy rendeződött az anyagi helyzete az illetőnek, a tartozás nem áll fent. Úgy emlékszik, hogy akkor itt a testületi ülés szünetében beszélték azt meg, hogy jogos a támogatás és akkor fogadták meg, hogy megkapják az első lakáshoz jutók támogatását.

Bedő Tamás: Megköszöni Gyovai Zsolt képviselő úr kiegészítését. Nem szeretné, ha az a félreértés alakulna ki a vita kapcsán, hogy itt olyan pénzeket osztanak ki, ami mögött nincs döntés. Tehát a bizottság felkérte a jegyzőt, hogy vizsgálja ki az ügyet, és ha teljesültek a feltételek, akkor a folyósítás elindulhat.

13

Véleménye szerint nem kell minden pillanatban összeülni a bizottságnak. Megköszöni a bizottság tagjainak a munkát. Ott volt a bizottsági ülésen, amikor Nagypál Sándor képviselő úr bejelentette, hogy otthagyja a bizottságot. Döntése nem a bizottság munkájával összefüggésben volt, hanem az egyik zárt ülés, személyi döntése kapcsán volt.

*További kérdés, vélemény nem hangzott el.*

Bedő Tamás polgármester szavazásra bocsátja a beszámoló elfogadását.

A Képviselő-testület egyhangúlag, vagyis 10 igen szavazat mellett a következő határozatot hozza:

**123/2019. (VI.27.) önkormányzati**

Pü/46-1/2019.

H a t á r o z a t

Csongrád Városi Önkormányzat Képviselő-testülete megtárgyalta a Pénzügy és Városfejlesztési Bizottság munkájáról szóló tájékoztatót és azt elfogadja.

Határidő: azonnal

Felelős: Murányi László, a bizottság elnöke

Erről jegyzőkönyvi kivonaton értesítést kapnak:

1. Képviselő-testület tagjai
2. Gazdálkodási Iroda

- - -

**3. Beszámoló az Oktatási, Művelődési és Sport Bizottság munkájáról.**

Bartókné Vincze Zsuzsanna képviselő az Oktatási, Művelődési sport bizottság elnöke elmondja, hogy a bizottság nevéből is adódóan főként az oktatás, művelődés és sport területére koncentrál a munkájuk. Oktatás, nevelés terén, mivel központi a fenntartás és működtetés is, alapvetően véleményezési joguk maradt, tehát ezek közül az előterjesztések közül került a legkevesebb az asztalukra. Mindezek ellenére sajátjuknak érzik a csongrádi intézményeket. Sikerült jó kapcsolatot kialakítani magával a tankerülettel, illetve a középiskolák fenntartóival, az intézményvezetőkkel és az óvodákkal is. A művelődés területén ebben a ciklusban elég sok intézményvezetői kinevezés járt le, ennek kapcsán véleményezési joggal, előkészítőileg működött közre a bizottság. Ide sorolja a civilekkel fenntartott kapcsolatot is, igyekeztek velük is jó kapcsolatot ápolni illetve a bizottság előkészítőileg részt vesz a civil keret elosztásában is.

14

Művelődés területén a lehetőségeihez mérten a bizottsági tagok, de minden képviselő igyekezett az elmúlt időszakban részt venni, a Művelődési Központ, a könyvtár és egyéb művelődési intézmények által és a civilek által rendezett rendezvényeken. A sport területén igyekeztek a sportegyesületeket lehetőségeikhez mérten mind anyagilag, mind erkölcsileg elismerni. A bizottság hatáskörébe tartozik a sportkeret felosztása illetőleg a bizottsági sportkeretből évközben is igyekeztek juttatni az egyesületeknek versenyszervezésre, versenyre utazásra illetve díjazásra. Az erkölcsi elismerést illetően a bizottság hatáskörébe tartozik a „Jó tanuló, jó sportoló” és az „Eredményes sportoló” díjakról döntés, illetőleg előkészítik a városi nagydíjaknak az odaítélését. A ciklusban végig sikerült a sportorvosi szolgáltatást biztosítani. Hol jobban, hol kevésbé sikerült ezt megszervezni, de az, hogy helyben elérhető ez a szolgáltatás, ez változatlanul egy nagyon nagy támogatás. Ebben az időszakban készült el az ezzel kapcsolatos sportkoncepció illetve az Ifjúsági koncepció. Oktatásnál elfelejtette megemlíteni, hogy a DÖK-kel nagyon jó kapcsolatot sikerült kialakítani a bizottságnak és főleg a polgármester úrnak. Ezúton is megköszöni polgármester úr munkáját is, hiszen mindig részt vett a bizottság ülésein, megköszöni a külsős segítők munkáját illetve azon önkormányzati dolgozók munkáját, akik végig segítették a bizottság munkavégzését.

A bizottság egyhangúlag elfogadta a beszámolót.

**Bizottsági vélemények:**

Murányi László a pénzügyi és városfejlesztési bizottság elnöke elmondja, hogy a bizottság egyhangúlag elfogadásra javasolja a beszámolót. Kiemeli, hogy a bizottság tagjai szinte minden városi rendezvényen valamilyen formában részt vettek. További jó munkát kíván a bizottságnak, és a jövőben szeretné, ha visszakapná valamikori jogát, amikor a vallással is foglalkozott.

Fábián György az ügyrendi, jogi-és összeférhetetlenségi bizottság elnöke elmondja, hogy a bizottság egyhangúlag elfogadja beszámolót. Egy szakirányú bizottságról van szó és ennek megfelelően végezte a munkáját.

Nagypál Sándor az egészségügyi és szociális bizottság, valamint a részönkormányzat tagja – az elnök távollétében – elmondja, hogy a bizottságok egyhangúlag támogatják a beszámoló elfogadását.

Ezt a beszámolót, ha valaki elolvassa, 10 év múlva nem sokat tud meg belőle a szövegen kívül. Egyet hiányol a beszámolóból, hogy nincs név szerint felsorolva a bizottsági tagok.

Bedő Tamás: Az előterjesztést ki fogják egészíteni a bizottsági tagok névsorával.

*Kérdés, vélemény nem hangzott el.*

Bedő Tamás polgármester szavazásra bocstája a beterjesztett határozati javaslat elfogadását.

15

A Képviselő-testület egyhangúlag, vagyis 10 igen szavazat mellett a következő határozatot hozza:

**124/2019. (VI.27.) önkormányzati**

Ref/46-1/2019

H a t á r o z a t

Csongrád Város Önkormányzata Képviselő-testülete megtárgyalta a **„Beszámoló az Oktatási, Művelődési és Sport Bizottság munkájáról”** című előterjesztést, és az alábbi döntést hozza:

**A Képviselő-testület elfogadja** az Oktatási, Művelődési, és Sport Bizottság előterjesztés szerinti beszámolóját.

Határidő: azonnal

Felelős: Bartókné Vincze Zsuzsanna, az Oktatási, Művelődési, és Sport Bizottság elnöke

Erről jegyzőkönyvi kivonaton értesítést kap:

1. A Képviselő-testület tagjai
2. Cseri Gábor alpolgármester

- - -

**4. Beszámoló az Egészségügyi és Szociális Bizottság munkájáról**

**Bizottsági vélemények:**

Nagypál Sándor az egészségügyi és szociális bizottság, valamint a részönkormányzat tagja – az elnök távollétében – elmondja, hogy a bizottságok egyhangúlag elfogadásra javasolja a beszámolót.

Bartókné Vincze Zsuzsanna az Oktatási, Művelődési sport bizottság elnöke elmondja, hogy a bizottság egyhangúlag elfogadásra javasolja a beszámolót.

Fábián György az ügyrendi, jogi-és összeférhetetlenségi bizottság elnöke elmondja, hogy a bizottság egyhangúlag elfogadja beszámolót.

Murányi László a pénzügyi és városfejlesztési bizottság elnöke elmondja, hogy a bizottság egyhangúlag elfogadásra javasolja a beszámolót.

*Kérdés, vélemény nem hangzott el.*

Bedő Tamás polgármester szavazásra bocstája a beterjesztett határozati javaslat elfogadását.

16

A Képviselő-testület egyhangúlag, vagyis 10 igen szavazat mellett a következő határozatot hozza:

**125/2019. (VI.27.)**

Önk/133-1/2019

H a t á r o z a t

Csongrád Városi Önkormányzat Képviselő-testülete megtárgyalta az Egészségügyi és Szociális Bizottság munkájáról szóló beszámolót és azt elfogadja.

Erről jegyzőkönyvi kivonaton értesítést kapnak:

1. Képviselő-testület tagjai
2. Polgármesteri Hivatal Irodái
3. Irattár
* - -

**5. 2019. évi költségvetés II. negyedéves előirányzat-módosítása**

**Bizottsági vélemények:**

Murányi László a pénzügyi és városfejlesztési bizottság elnöke elmondja, rögtön az előterjesztés elején szerepel pár átcsoportosítás, ami a várost érinti. Ilyen a Platánfa Óvoda felújításához visszautasított 10 millió Ft-os önerő, illetve a Homokhátsági Zrt. részére korábban jóváhagyott 3 millió Ft összeg törlése. 4.350.000 Ft volt beterjesztve szórólapokra, markentigre, és ezt 3 millió Ft-ra csökkentette a város. Ennek az oka az volt, hogy olyan feladatokat kapott a város, amelyeket haladéktalanul meg kell oldani. A rendelkezésre álló keretet 6 millió Ft-al megemelte a város, szúnyogirtásról van szó. Senki nem gondolt akkor ekkora szúnyoginvázióra, ezért kellett ezt az összeget erre a célra átcsoportosítani. Gondolt a város arra is, hogy bizonyos utakat, járdákat még ebben a ciklusban elkészítsen. Ezt a jóváhagyott 16 millió Ft körüli összeget, 3,5 millió Ft-al megemelte.

Szokásos táblázat szerepel az előterjesztésbe, - megköszöni Cseri Gábor alpolgármester úrnak – autómentes nap alkalmával 700 e Ft-ot tett a város asztalára.

Amikor az előterjesztés készült a város számláján 15 millió Ft volt. A következő kifizetések, bérekre gondol, közel 70 millió Ft-ot jelentenek, melyhez kapnak 16-17 millió Ft-os állami normatívát és ebből látszik, hogy most kb. 40 millió Ft-os mínusz marad. Ez nem azt jelenti, hogy a város tönkrement, hanem azt, hogy bizonyos pénzügyi mozgások jelen pillanatban ezt mutatják. Volt egy korábbi kérése, hogy ez a beszámoló mindig tartalmazza azt, hogy mikor milyen kezességvállalás történt, vagy módosítás. Még azt is, hogy jelenleg mennyi pénz van a számlán. Ezeket a pénzmozgásokat gazdálkodásnak hívják, most jelenleg így állnak. Különösebb problémát a város gazdálkodásában, életében nem okoz. A bizottság egyhangúlag elfogadásra javasolja a beterjesztett rendelet tervezetet.

17

Fábián György az ügyrendi, jogi-és összeférhetetlenségi bizottság elnöke elmondja, hogy a bizottsági ülésen több részletkérdés merült fel. Ezekre válaszokat is kaptak. A bizottság egyhangúlag támogatja a beterjesztett rendelet-tervezetet. Az kitűnik az előterjesztésből, hogy a pénzügyi helyzetben vannak bizonyos feszültségek. Polgármester úr és Irodavezető úr is jelezte, hogy ez a feszültség rendeződhet részben azzal, hogy kapnak állami támogatást, illetve feltételezhetően az a 100 millió Ft-os kiesés, mivel a bevételek között az értékesítésből több minden elmaradt, illetve osztalékot nem kaptak – ez közel 100 millió Ft-ot tesz ki – a harmadik és negyedik negyedévben ez remélhetőleg teljesülni fog. Szeptember 15-ig várható adóbevételekkel, attól függetlenül, hogy ez a hiány most látszik a költségvetésben, ez rendeződhet. Ki kell jelenteni, hogy a 140 millió Ft-os folyószámlahitelt igénybe vették. Ez hasonló az előző évhez. Polgármester úr optimista megjegyzése alapján, bár a helyzet nehéznek tűnik, de korántsem olyan rossz, mint tavaly volt. A számok mást mutatnak, nem kell elkeseredni, mivel ez rendeződni fog.

A pályázatokkal kapcsolatban a pénzek visszatérülése illetve a pályázatokon nyert pénzek megérkezése, megítélték, minden papír elkészült, közben hónapok telnek el és még az előleget sem kapja meg a város. Ezek is nehézzé teszik a jó pénzügyi gazdálkodás lehetőségét.

Nagypál Sándor az egészségügyi és szociális bizottság, valamint a részönkormányzat tagja – az elnök távollétében – elmondja, hogy a bizottságok egyhangúlag elfogadásra javasolja a beterjesztett rendelet-tervezetet.

Bedő Tamás: A likvidhitel arra szolgál, hogy az eltérő pénzügyi befolyásoktól függetlenül, két nagy tételbe érkezik az önkormányzathoz bevétel, márciusban illetve szeptemberbe az adóból. Decemberben pedig az adófeltöltés érkezik. Váratlan változás, hogy következő évtől az adófeltöltés, mint olyan megszűnik. Bevételeik másik része az a vagyonbevétel és itt vannak jelentős lemaradásban, hiszen azok a bevételek, osztalékok és hasonlók csak az év második felében fognak bejönni. Az ingatlan értékesítésben jelenetős elmaradás van, három kisebb ingatlanértékesítés történt. Közben a vagyontípusú kiadások, felhasználások folyamatosak, hiszen jelenleg is folynak felújítások pl. a CLLD pénzek elmaradása miatt az önkormányzat előfinanszíroz. Ilyen pl. a bokrosi művelődési ház felújítási is. Az útjavítások elindulnak hamarosan. Ez a mínusz tovább fog nőni, de ezzel párhuzamosan érkeznek bevételek, ezért nem olyan rossz a helyzet. Ez egy teljesen normális állapot. Emlékeztetésképpen elmondja, hogy tavaly augusztus végén eléggé feszített volt a költségvetési helyzet, az év végét pedig 100 millió Ft-al zárták. Pontosítja az előterjesztés I. bekezdését, miszerint nem törlik a Fő utcai óvoda felújítását és a Homokhátságnak visszafizetendő 3 millió Ft-ot, hanem a pénzmaradványból, hiszen mind a kettőnek képzett forrást az önkormányzat, részben hitelfelvételt, ha szükséges volt. Várhatóan szeptember 16-ig dönteni fognak a Platánfa Óvodáról. Az eredeti költségvetésbe tervezve van, tehát a költségvetést szerették volna tehermentesíteni, hogy a pénzmaradványt ilyenekre költsék.

18

Döntésre jutottak a plusz csoportról a Széchenyi utcai óvodánál, másrészt pedig az extrém szúnyoghelyzet, ami mindenképpen pénzeket igényel, csak a pénzmaradvány felhasználásába került, a feladatok között benne maradt. Ezt azért mondta el, mivel nehogy azt gondolják, hogy nem akarják felújítani a Fő utcai óvodát. Dehogy nem, reméli, hogy a pályázaton is nyerni fognak. A likviditás biztosítása a legfontosabb. A költségvetési sorok teljesülnek. Egy aggálya van csak, az egyéb vagyontárgyak tekintetében volt egy kezdeményezés, és be is van építve 35 millió Ft-al a költségvetésbe, annak az optikai hálózatnak a városra eső résznek az értékesítése, aminek a fenntartási időszaka már lejárt, és az üzemeltetővel nem kívánnak hosszú távon együttgondolkozni. Lenne is rá vevő, viszont egy apró probléma van, hogy jelenleg nem tudják értékesíteni ezt a vagyontárgyat, mivel zár alatt van és ebből kifolyólag az év első felében, sőt októberig biztosan nem fog befolyni ez a pénz. Az is lehet, hogy ez a jövő évet fogja megsegíteni.

Továbbra is úgy néz ki, hogy az egyik cég folyamatos tagi kölcsönre szorul és nem fog tudni visszaadni belőle az idén, amire viszont számoltak.

*Kérdés, vélemény nem hangzott el.*

Bedő Tamás polgármester szavazásra bocsátja a beterjesztett rendelet-tervezet elfogadását.

A Képviselő-testület egyhangúlag, vagyis 10 igen szavazat mellett – minősített többséggel – megalkotja a következő rendeletét.

**16/2019. (VI. 28.) önkormányzati**

**R e n d e l e t**

Csongrád Városi Önkormányzat Képviselő-testülete megalkotja a **16/2019. (VI. 28.)** önkormányzati rendeletét „***2019. évi költségvetéséről és annak végrehajtásáról, a költségvetési gazdálkodás vitelének szabályairól szóló 4/2019. (II.25.) önkormányzati rendelet módosításáról”***

Erről jegyzőkönyvi kivonaton értesítést kapnak:

1. Képviselő-testület tagjai

2. Dr. Juhász László jegyző

3. Bedő Tamás polgármester

4. Irattár

19

**6. Településképi arculati kézikönyv és Csongrád Város településkép védelméről szóló önkormányzati rendelet készítésének megindítása.**

Dr. Juhász László: Másfél évvel ezelőtt fogadták el ezt a rendeletet. Ezt megelőzően el kellett fogadni egy olyan rendeletet, mely ennek a rendeletnek az elfogadásának, eljárási szabályait tartalmazzák, továbbá egy arculati kézikönyvet, amely együtt kiegészítve a helyi építési szabályzatot, példákkal, képekkel illusztrálja azt, hogy milyennek is gondolná a város a városszerkezetet egyes városrészeknek az építészeti megjelenését. Ilyen jellegű jogszabályt alkottak meg. Elég sok volt a bizonytalanság annak idején, valamennyi önkormányzatot terhelte ennek a rendeletnek a megalkotása. Lényege az, hogy ehhez egy szakcéget kellett felkérni, aki a lebonyolításban illetve a szakmai összeállításban közreműködött. Képviselő-testület el is fogadta a rendeletet. A lényeg az, hogy most a Kormányhivatal ez év elején áprilisban törvényességi felülvizsgálat keretében nézte a megye önkormányzatai által elfogadott, ezen szabályozást. Kb. 15 önkormányzat esetében javasolja a kormányhivatal, hogy újra alkossa meg ezt a rendeletét. Egyenként minden önkormányzat részére leírta, hogy mit ajánl, és mi volt az az ok, amiért el kell fogadni újra ezt a rendeletet. Az előterjesztés mellé tették ezt a bizonyos törvényességi észrevételt, melyben szerepel, hogy egyeztetési eljárást követően kell ezt a rendeletet megalkotni. Továbbá az egyeztetési határidők tekintetében, amikor elfogadták a rendeletet, nem telt még el az a bizonyos 21 napos igazgatási szervekkel kapcsolatos határidő. Igaz, hogy vélemény nem érkezett senki részéről, de ez a határidő nem telt el. Amennyiben a testület most elfogadja a jelentést, az esetben a már kész anyagot újra elfogadtatásra vinnék azzal, hogy lefojtatnák az eljárást. A már meglévő rendelet addig élne, ameddig az újat el nem fogadják. Tehát a partnerségi eljárást lefojtatják, aminek részeként lakossági fórumot is tartani fognak, ez július hónap végén lesz esedékes, a városi főépítész kollégával egyeztetve. Egyéb fórumokon, a városi honlapon, a városi újságban is meg lesz hirdetve, hogy kérik a javaslatokat. Ezen kívül a szakigazgatási szervekkel pedig van egy Lechner tudásközponti honlap, oda kell ezt a tervezetet feltölteni és az érintett szakigazgatási szervek elmondhatják a véleményüket a tervezetről. Mindezt a határidőt betartva, feltehetően az augusztusi ülésre tudják visszahozni ezt a rendelet tervezetet, amennyiben akkor ezt a testület elfogadja és jónak látja, azzal egyidejűleg hatályon kívül helyezik a mostani szabályozást és életbe léptetik újra ezt a rendeletet.

**Bizottsági vélemények:**

Murányi László a pénzügyi és városfejlesztési bizottság elnöke elmondja, ő minden egyes napirendi pontot, minden irodával át szokott beszélni az ülések előtt. Ebben az ügyben nem hibázott senki. Megkérdezte Hajdú Tamás városi főépítészt, ő veszi most kezébe az ügyet. Korábban nem volt ilyen. Nem akarja megbántani Dr. Szeles Kókai Lindát, aki intézte ezt az egészet, hiszen nem csak Csongrádon, hanem még kb. 6 vagy 7 település kapott ilyen levelet. Ez nem azért történt, mivel valaki rosszul csinált valamit, hanem egyszerűen arról van szó, hogy korábban ennek ilyen fajta elvárása nem volt. Jegyző úr említette, hogy ezt a 21 napot nem tartotta be a város.

20

Megrendezték a lakossági fórumot, az most mindegy, hogy ketten vagy tizenketten voltak rajta, de meg volt tartva, igaz, hogy kicsit hamarabb, mint ahogyan a levélben is megemlítik. A bizottság egyhangúlag támogatja a határozati javaslat elfogadását.

Fábián György az ügyrendi, jogi-és összeférhetetlenségi bizottság elnöke elmondja, hogy itt formai hibát kifogásolnak, nem tartalmi részt. Ezért újra kell ezt a rendeletet alkotni. Tehát lakossági fórumot fognak tartani július hónapban, feltöltik az anyagot a Lechner Ödön Tudásközpontba és az augusztusi testületi ülésen ezt a rendeletet meg fogják alkotni. Ezeket a határidőket figyelembe véve, a kritikát megfogalmazó hatóságnak az intézkedésüket el kell fogadni. Gyakorlatilag a rendeleten és az arculati kézikönyvön való módosítás is lehetségessé válik ezzel. Amennyiben valaki élni kíván ezzel a lehetőséggel, ragadja meg, mivel az arculati kézikönyvben vagy a rendeletben lehetnek olyan részek, amely nem pontosak. Most lehet módosítani azokat bármiféle eljárás nélkül. Ha majd módosítani akar a Képviselő-testület a későbbiekben ott is ezeket a határidőket be kell tartani, ugyanis a februári módosítás, amely két szó volt, azt is elutasítja ez a felügyeleti jegyzőkönyv, mondván, hogy nem várták meg a határidőket és hamarabb életbe lépett a rendelkezés. Megjegyzi, hogy a hivatal dolgozóinak jól át kell tanulmányozni, amikor az előterjesztések elkészülnek, mivel a képviselők ilyen mélységben a rendeletekkel, kormányrendeletekkel, de még a törvényekkel sincsenek tisztában. A bizottság egyhangúlag elfogadásra javasolja a beterjesztett határozati javaslatot.

Nagypál Sándor a részönkormányzat tagja – az elnök távollétében – elmondja, hogy a bizottság egyhangúlag elfogadásra javasolja a beterjesztett határozati javaslat elfogadását.

Bedő Tamás: Természetesen a hivatal dolgozóinak ismerni kell a jogszabályokat, ugyanakkor erre a feladatra megbíztak egy céget, akinek ezt le kellett volna folytatni. A hivatal dolgozója most került bele a történetbe. Annak idején a sietséget az is indokolta, hogy a településképben a plakátokat kellett szabályozni. Ezeket a dolgokat gyorsan rendbe lehet tenni.

Szavazásra bocsátja a beterjesztett határozati javaslatot.

A Képviselő-testület egyhangúlag, vagyis 10 igen szavazat mellett – minősített többséggel – a következő határozatot hozza:

**126/2019. (VI.27.)**

Ép/307-1/2019.

H a t á r o z a t

Csongrád Városi Önkormányzat Képviselő-testülete a Településképi arculati kézikönyv és Csongrád Város településkép védelméről szóló önkormányzati rendelet készítésének megindítására vonatkozó előterjesztést megtárgyalta, és az alábbi döntést hozta:

21

1. A Képviselő-testület elhatározza, hogy a törvényességi felhívásban foglaltak szerint a korábban elfogadott 1/2018 (III.13.) önkormányzati rendeletet új eljárás lefolytatása mellett módosítja, javítja.
2. Az új rendelet megalkotását követően az 1/2018 (III.13.) önkormányzati rendeletet hatályon kívül helyezi.

Felelős: Bedő Tamás polgármester

Határidő: folyamatos

Erről jegyzőkönyvi kivonaton értesítést kap:

1.) a Képviselő-testület tagjai,

2.) Hajdú Tamás városi főépítész

**7. Tájékoztató az alapítványok tevékenységéről**

Bedő Tamás: Köszönti az ülés Kecskés Lászlót a Csongrád Város Képzőművészetéért Alapítvány kuratóriumának elnökét. Bejelenti, hogy Ötvösné Szeri Erzsébet, a Csongrád Város Tehetségekért Alapítvány kuratóriumának elnöke a mai napon nem tud jelen lenni az ülésen, de minden bizottsági ülésen részt vett, a részönkormányzati ülést kivéve.

**Bizottsági vélemények:**

Bartókné Vincze Zsuzsanna az oktatási, művelődési és sport bizottság elnöke elmondja, hogy megerősíti azt, hogy a kuratóriumi elnökök a bizottsági ülésen rendelkezésükre álltak és minden felmerülő kérdésre válaszoltak. Legnagyobb probléma alapvetően pont a közalapítvány jelleg, ez felmerült bizottsági ülésen is, hogy gyakorlatilag ezzel egy csomó pályázatból ki vannak zárva és alapítványi formában nagyon nehézkes pályázni. Ezért felmerült az a kérdés, hogy érdemes lenne megvizsgálni, hogy esetleg egyesületi formában működtetni majd hasonló célkitűzésű szerveződést. Mindkét alapítvány munkáját elismerte bizottságuk. Egyik alapítvány arra jött létre, hogy a felsőfokú tanulmányt folytató, de nehézkes anyagi körülmények között élő diákokat támogatja. 2018-ban is kisebb-nagyobb összegekkel, de 15 tanuló továbbtanulását tudta biztosítani. Képzőművészetért alapítvány, pedig a nevéből kifolyólag is a város területén elhelyezett képzőművészeti alkotások gondozásával illetve újjak felállításával, és a város képzőművészeti arculatának kialakításával foglalkozik. Nagyon sok egyéb képzőművészeti vonatkozásban is közreműködnek. A bizottság mindkét kuratóriumi elnökének és tagságának megköszöni a munkáját. Megkéri jegyző urat, hogy annak a megvizsgálásában működjön közre, hogy hogyan lehetne úgy működtetni ezt a két alapítványt, hogy esetleg nagyobb anyagi forráshoz tudjanak jutni. A bizottság egyhangúlag elfogadásra javasolja a tájékoztatót.

21

Fábián György az ügyrendi, jogi-és összeférhetetlenségi bizottság elnöke elmondja, hogy a bizottság egyhangúlag elfogadásra javasolja a beszámolót. A bizottság megköszöni a kuratóriumi elnökök munkáját. A Tehetségekért Alapítvány Kuratóriumi elnöke jelen volt a bizottsági ülésen és jelezte, hogy a mai ülésre nem tud eljönni, viszont kérte, hogy azokat az észrevételeket, amelyeket ő tett a bizottsági ülésen tolmácsolja a testületi ülésen. Az egyik észrevétel az volt, hogy a banki egyeztetésüket elvégezték, mivel rájuk is vonatkozik a rendelkezés. Most a határidőt meghosszabbították. Ezt a másik alapítványnál is meg kell tenni.

15 pályázatot nyilvánítottak díjazásban az elmúlt évben, de generálisan megjegyezte, hogy az alapítványhoz beérkezett pályázatok száma az elmúlt években jelentősen csökkent. Korábban tagja volt ennek az alapítványnak és emlékszik arra, hogy 70-80 körüli pályázat is érkezett az alapítványhoz. Most 15 pályázat érkezett be, őket díjazták. Ennek okát abban látja az elnök, hogy csökkent a továbbtanulók száma – nyilván a gyereklétszám miatt is – de egyáltalán az olyan fajta továbbtanuló diákoknak a száma is csökkent, aki szociálisan rászorultak lehetnek erre a támogatásra. Sajnos kevesebb az a pályázat, amely beérkezik hozzájuk. Természetesen pénzzel nem állnak túl jól, 600 e Ft-on kívül kevés más bevételük van. Ezt a 600 e Ft-ot az önkormányzattól kapják, ezt tudják támogatásképpen odaadni a diákoknak. Ezzel kapcsolatban csak a jelenséget tudják rögzítni, de nem tudnak olyan változtatást kivitelezni, hogy növekedjen a létszám, mivel ez egy társadalmi jelenség. Ma már azok a diákok tanulnak felsőoktatási intézménybe tovább, ahol olyan családi háttér áll rendelkezésre, ahol ilyen rászorultság nincs. Az elnök elmondta azt is, hogy büszkék azokra a diákokra, akiknek ők odaítéltek beadott pályázatokra támogatást, kiváló növendékek vannak, akik öregbítik Csongrád hírnevét. Jó dolog amit csinálnak, támogatni kell az alapítványt. A bizottság egyhangúlag elfogadásra javasolja a tájékoztatót.

Nagypál Sándor a szociális és egészségügyi valamint a részönkormányzat tagja – az elnök távollétében – elmondja, hogy a bizottságok egyhangúlag elfogadásra javasolja a tájékoztatást.

Murányi László a pénzügyi és városfejlesztési bizottság elnöke elmondja, hogy ez egy szokványos anyag pozitív értelemben. Az elmúlt években is Kecskés Lászlótól megszokott módon, ilyen részletességgel, feladatfelhívással egybekötött anyagot kaptak. A tájékoztatásban megjegyzik, hogy melyek azok a dolgok, amire mindenféleképpen kellene költeni és esetleg még plusz segítséget várnak a várostól, a város érdekében. Kecskés László szellemi, művészeti életében Csongrádnak ő a része. Találkozott vele Szentendrén egy kiállítás megnyitóján is, ahol egy csongrádi művész megjelenik, ebben az országban Kecskés László ott van, és ahol tud, ő segít.

Felhívja a figyelmet arra, hogy van egy kallódó szobor Csongrádon. Kb. 20 évvel ezelőtt helyezték el a Síp Iskola területén, akkor is azt mondta, hogy ne oda tegyék, mivel nem fog látszódni. Ezt a szobrot egy gimnáziumi tanár készítette. Nézzék meg, hogy hátha menthető még ez a szobor. A bizottság egyhangúlag támogatja a tájékoztató elfogadását. 1 millió Ft le van kötve az alapítványnak, ennek a hozadéka 98 Ft, a bankköltség pedig több, mint 12 ezer Ft. Ezen el kellene gondolkodni.

23

Fábián képviselő úr egyszer már felhívta a figyelmet, hogy találjanak ki valamilyen jobb dolgot, mivel kötelezőek ott vezetni a számlát, előírások vannak ezzel kapcsolatban. Megköszöni az elnökök munkáját.

*Kérdések, vélemények:*

Bartókné Vincze Zsuzsanna: Ő a Csongrád Város Alap és Középfokú Oktatásának Fejlődésének Alapítvány elnöke, mivel ezt a feladatot, a mindenkori oktatási bizottság elnöke végzi, az alapító okirat értelmében. Ezt annak idején nem az önkormányzat alapította, hanem egy helyi cég és, ezért nem is tesznek le beszámolót itt a közalapítványokkal együtt a testület elé. Tapasztalja és látja, hogy az alapítványok életében nagyon sokat elvisz a működési költség. Ha úgy adódik, hogy nem tudnak vagy nem sikerül pályázni a működési támogatásra, akkor bizony a működési kiadások elég tetemes pénzt tudnak elvinni. Könyvelési feladatok csak május hónapban vannak a beszámoló és a közhasznúsági jelentés elkészítésekor. Év közben, gyakorlatilag 11 hónapon keresztül egy könyvelőnek, különösebb dolga nem lenne az alapítványokkal. Megoldható lenne-e, hogy ezt a három, az önkormányzathoz köthető alapítványt, itt a házon belül könyvelné valaki a hivatalon belül, és nem kellene egy könyvelő munkájára is egy évben kb. 30 ezer Ft-ot kifizetni.

Bedő Tamás: Meg fogják vizsgálni a kérdést. Valóban nagyon magasak a költségek. Nagyon szűk a mozgástere az alapítványoknak és brutális bankköltségek vannak, ez tény. Meg kell vizsgálni minden olyan lehetőséget, amellyel csökkenteni lehetne a kiadásokat. Így nagyon kevés pályázatra tudják benyújtani a kérelmeiket, pedig a szándék nemes, mindkettő önkormányzati alapítvány. Ezen jó lenne valamit változtatni. Bevételük csak abból van, amit, mint alapítványi támogatást össze tud szedni pl. az önkormányzattól, de ez elég kevés. Ezzel a kérdéssel kb. 2-3 éve foglalkozott a testület és azt gondolták akkor, hogy alapítványi formából egyesületi formába kellene átminősíteni, viszont ott is ki lennének zárva a pályázatból, hiszen egy éves múlttal kell rendelkezni és mindent át kellene variálni. Keresik a megoldást.

Gyovai Gáspár: A Képzőművészetért alapítvány beszámolója tartalmazza a 451-es út Kiskunfélegyházi körforgalomban elhelyezendő műalkotásra pályázat van kiírva. Megkérdezi, hogy maga a pályázat miről szól, és mi valósulna meg a körforgalomban.

Bedő Tamás: Maga az alapítvány írja ki a pályázatot és a kuratórium fog az önkormányzattal együtt – a forrás több, mint 2 millió Ft – dönteni. Többek között Aranyi Sándor is fog dönteni, viszont a lakosság véleményét is meg fogják kérdezni, hogy milyen alkotás legyen.

Kecskés László: Murányi László úr kérdésére elmondja, hogy Cseh tanár úr szobra a „kallódó szobor” a volt Síp iskola területén, ennek utána fognak nézni.

A hivatal könyveljen a közalapítványnak témában elmondja, hogy volt már ilyen variáció, de egy idő után azt mondták, hogy mivel ez közalapítvány így nem lehet köze az önkormányzathoz. Ezt a dolgot meg tudták oldani, viszonylag olcsón.

24

A pályázatokról elmondja, hogy nyílt vagy meghívásos legyen, mindig mások a finanszírozási lehetőségek. Most négy variációt készítettek el, ezeket elküldték a város vezetőinek, mivel azt a 950 e Ft-ot, ami rendelkezésükre áll, azt még továbbra is felajánlják, sőt ha még lesz egy kis pénzük, azt is felajánlják erre a közforgalmi műalkotásra. Jó lenne, ha ebből a 4 fajta variációból ki tudnák választani a városvezetéssel együtt a megfelelő pályázatot. A pályázatba bele kell írni azt is, hogy milyen anyagból készüljön, milyen költségbe férjen bele a műalkotás. Elképzelésük, hogy a Kiskunfélegyháza felől jövő pontban a „szőlő és bor városa” tematikát adnák meg és szeretnének további ilyen pontokat találni, ahol lehetne „vizek városa” és „parkok városa” tematika szerinti alkotást kérni a művészektől.

Bedő Tamás: A jövő héten ki lesz írva a pályázat.

Murányi László: Örömmel hallja ezeket a dolgokat. Eddig a képviselők sem tudtak ezekről a dolgokról.

Bedő Tamás: Pontosít, hogy nem az alkotásról döntenek, hanem arról, hogy melyik pályázati forma lesz kiírva.

Murányi László: A négy variációhoz még elmond egyet, és legyenek erre büszkék. Ez az ötödik, maga a Művésztelep. Miért ne jelenjen meg, hogy Csongrádnak vagy egy Művésztelepe.

Gyovai Gáspár: Kérése az, hogy a Képviselő tagokat interjúvolják meg ezekről az alkotásokról, hiszen a lakosságnak egy jó részét tudják képviselni. Meg kell a lakosság véleményét is kérdezni, hogy mindenki megelégedésére szolgáljon. A bokrosi lakosság szinte napi szinten fog találkozni ezzel a műalkotással.

*További kérdés, vélemény nem hangzott el.*

Bedő Tamás polgármester szavazásra bocsátja a beterjesztett határozati javaslat elfogadását.

A Képviselő-testület egyhangúlag vagyis, 10 igen szavazat mellett a következő határozatot hozza:

**127/2019. (VI.27.)**

Önk/140-1/2019.

H a t á r o z a t

Csongrád Városi Önkormányzat Képviselő-testülete megtárgyalta és támogatja a „Tájékoztató az alapítványok tevékenységéről” c. előterjesztést és az alábbi döntést hozta:

25

A Képviselő-testület megköszöni mindkét alapítvány vezetőinek és tagjainak a munkáját, egyben kéri, hogy a Csongrád Város a Tehetségekért Alapítvány céljainak megfelelően, továbbra is támogassa a tehetséges, de nehéz anyagi körülmények között élő gyermekeket tanulmányaikban, a Csongrád Város Képzőművészetért Alapítvány továbbra is fejtse ki tevékenységét a csongrádi képzőművészet fejlődéséért.

Erről jegyzőkönyvi kivonaton értesítést kapnak:

1. Képviselő-testület tagjai
2. Cseri Gábor és általa
3. Közalapítványok elnökei
* - -

**8. Javaslat, Csongrád Városi Önkormányzat III. sz. háziorvosi praxisának telephely módosítására**

Bedő Tamás: Üdvözli az ülésen Dr. Herczegfalvi László, a Central-Pharma Bt. ügyvezetőjét. Az előterjesztés arról szól, amiről az önkormányzat már korábban döntött, vagyis kifejezte szándékát, hogy a III.-as számú Pénzes doktor úr körzete, mint önkormányzat, ideiglenes helyet tudott biztosítani a szakrendelőbe. Kérés volt, hogy ez a körzet kerüljön fel a körzet betegeihez közel a központba. Kaptak egy felajánlást, ez került most a képviselők elé.

Bedő Tamás polgármester úr átadja az ülés vezetését Cseri Gábor alpolgármester úrnak.

*A Képviselő-testület létszáma a továbbiakban 9 fő.*

**Bizottsági vélemények:**

Nagypál Sándor az egészségügyi és szociális, valamint a részönkormányzat tagja – az elnök távollétében – elmondja, hogy a bizottságok egyhangúlag elfogadásra javasolják a beterjesztett határozati javaslatot.

Amikor praxisváltás volt, már akkor kérte az Egészségügyi bizottság, hogy esetleg a városközpontban legyen a telephely, ne lent a szakrendelőbe. A tulajdonos elmondta, hogy nem doktor úr számára ajánlja fel a helyiséget, hanem a III-as számú praxis lakosainak ajánlotta fel, hogy ők közelebb tudjanak orvoshoz járni. A tulajdonos lehet, hogy elgondolkozott rajta, hogy egy jó felajánlás alapján egy testületi ülésen ennyit kelljen várni. Nem érti, hogy ezt a napirendi pontot miért nem lehetett az elsők között megtárgyalni. A tulajdonos egy értékes felajánlást tett. Kezdeményezték, hogy ez a csongrádi újságban jelenjen meg, hogy a lakosság is tudjon róla.

Fábián György az ügyrendi, jogi- és összeférhetetlenségi bizottság elnöke elmondja, hogy a bizottság egyhangúlag elfogadásra javasolja a beterjesztett határozati javaslatot.

26

Amikor az eredeti határozatot elfogadták, hogy a III. sz körzet rendelője lekerül a Gyöngyvirág u. 5. szám alá, már akkor elmondták, hogy keresni kell annak a lehetőségét, hogy központba kerülhessen, hiszen itt vannak a betegek. Ez a felajánlás megérkezett, teljesen egyértelmű, hogy a döntésük igen legyen. A gyógyszertár számára sem jön rosszul ilyen szempontból ez a felajánlás, sem bérleti díjat, sem rezsiköltséget nem kérnek, ennek megfontolt üzleti érdek is szolgál alapul. A bizottság megjegyezte, hogy a felajánló levélben személyhez kötötten történik ez a felajánlás, nem biztos, hogy jogilag ezt meg lehet tenni, mivel a szerződés az önkormányzat és a cég között kell, hogy megkössék.

*Az eddig elhangzottakat a 2243. számú hangszalag B.) oldal 001-től végig tartalmazza.*

Fábián György az ügyrendi, jogi-és összeférhetetlenségi bizottság elnöke elmondja, hogy a bizottság javaslata, hogy a megállapodás szövege úgy legyen megfogalmazva, ahogyan a polgármester úr részéről elhangzott, tehát a III. sz. körzet számára legyen bérbe adva a helyiség. A megállapodásban benne kell lennie, hogy a tulajdonosnak joga van a határidő leteltével felmondani a megállapodást és az a kívánsága szerint alakítható, ezért nem lenne jogilag sem szerencsés személyhez kötni. A felajánlásért a központban lakók nevében is köszönetet mond, mert ezzel egy nagyon frekventált és jó helyre kerül a rendelőintézet, a betegek megelégedésére szolgál. Miután a különböző engedélyezési eljárások lezárulnak, mikor költözhet át a rendelő?

Murányi László a pénzügyi és városfejlesztési bizottság elnöke elmondja, tudomásul kell venni, hogy ez egy privát dolog, vagy elfogadják, vagy nem, ebbe nem szólhatnak bele. A város köt szerződést, de vannak kitételei. Támogatja a szerződéskötést, hiszen ebben egy hosszú távú gondolkodás van. Elmondja, hogy amikor a templomban a csillár összetört, és pénzre volt szükség, a dr. Herczegfalvi úr segítette anyagilag az ügyet. A város felé ez egy karitatív megnyilvánulás volt. A bizottság egyhangúlag támogatja az előterjesztést.

Gyovai Gáspár: Jogi bizottsági ülésen is elmondta, hogy ez egy nagyon nemes felajánlás, a város központjában lesz a rendelő, de nézzék azt is, hogy lehet-e ezt még jobbá tenni. Az előterjesztés is már arról szól, hogy nem a Dr. Kovács Györgynek, hanem a III. sz. háziorvosi körzetnek van felajánlva. Azzal sincs semmi gond, ha személyhez kötött, de a hosszú távú működés érdekében jobb, ha az önkormányzattal kötnek megállapodást, mert a praxis az önkormányzaté.

Gyovai Zsolt: Amikor Pénzes doktor úr elment a városból, nagyon sokan keresték meg azzal, hogy a rendelőnek próbáljanak meg helyet keresni a városközpontban, hogy ne kelljen a betegeknek bökénybe járni. A lakosság köszönetét fejezi ki, hogy sikerült megoldani ezt a problémát.

27

Tóth Irén: Arra a kérdésre, hogy a tényleges működést mikor kezdi meg a központban a III. sz. háziorvosi rendelés elmondja, hogy ha minden hivatali eljárást gördülékenyen le tudnak folytatni, akkor augusztus 1-jével, ha ez a szabadságok miatt és a hivatali működések leállása miatt nem sikerül, akkor szeptember 1-jével minden körülmények között.

Ennek a döntésnek az értelmében a telephelyre Herczegfalvi úrnak szükséges működési engedélyt szerezni a Kormányhivatal Népegészségügyi Főosztályáról. A meglévő működési engedély után tudják módosítani a meglévő finanszírozási szerződését Csongrád Városi Önkormányzatnak, de kizárólag a telephelyre vonatkozóan. Ez mást nem fog érinteni.

Az elhangzott képviselői kérdésekre, felvetésekre a félreértések érdekében elmondja, hogy a III. sz. háziorvosi körzetre Csongrád Városi Önkormányzatának van praxisjoga és működési engedélye. Ha az Önkormányzat ezt a praxisjogot más személy részére ki tudja adni, vagy ki szeretné adni, azt csak és kizárólag hivatalos pályázat formájában teheti meg, ami nem jelenti azt, hogy a képviselő-testület döntése szerint, majdan nem élvezhet előnyt dr. Kovács György, aki jelenleg helyettesítéssel viszi ezt a háziorvosi praxist.

Bedő Tamás: Mindenkinek az az érdeke, hogy ott maradjon a III. sz. praxis. Azért kell nevesíteni, mert dr. Kovács György látja el a helyettesítést, de a III. sz. praxisnak biztosítják a helyiséget. Ha minden jól megy, akkor augusztus 1-jével a praxis átköltözhet a központba.

Szavazásra bocsátja a határozati javaslatot.

A képviselő-testület egyhangúlag, 10 igen szavazattal a következő határozatot hozza:

**128/2019. (VI. 27.) önkormányzati**

REF/38-2/2019.

H a t á r o z a t

Csongrád Városi Önkormányzat Képviselő-testülete megtárgyalta a *„Javaslat Csongrád Városi Önkormányzat III. sz. háziorvosi praxisának telephely módosítására”* tárgyú előterjesztést és az alábbi döntést hozza:

1.)

1. Csongrád Városi Önkormányzat hozzájárulását adja a III. sz. háziorvosi körzet működő orvosi rendelőjének a 6640. Csongrád Gyöngyvirág u. 5. sz. alól a 6640. Csongrád Fő u. 2-4. sz. alá történő áthelyezéséhez, kizárólagosan a hatékonyabb betegellátásra és a körzethez tartozó betegek érdekeire figyelemmel.
2. Az áthelyezés abban az esetben történhet meg, ha a tulajdonos felajánló az orvosi rendelőre vonatkozó szükséges működési engedélyeket, a működtetéshez szükséges jogszabályi környezetnek megfelelő biztonsági intézkedéseket megteszi, azokkal rendelkezik.
3. Az új orvosi rendelőben kialakított informatikai rendszernek, a jelenleg meglevő adatállományt és adatbiztonsági rendszert működtetnie kell. Az

28

adatvédelmi biztonság megőrzéséért a felek Csongrád Városi Önkormányzat részéről a III. sz. háziorvosi körzet feladatellátói illetve az épület tulajdonosa közösen felelnek.

1. Az orvosi rendelő 6640 Csongrád Fő u. 2- 4. sz. alatt történő működés tényleges megkezdése, abban az esetben indulhat, ha a Nemzeti Egészségbiztosítási Alapkezelő a meglevő Csongrád Városi Önkormányzattal a III. sz. háziorvosi körzetre vonatkozó finanszírozási szerződését a telephelyváltozásra való tekintettel módosítja, és a módosítást befogadja, a finanszírozási szerződést a 6640. Csongrád Fő u. 2- 4. sz. telephely címre megköti.
2. Orvosi eszközök biztosítására Csongrád Városi Önkormányzat határozata szerint a Dr. Szarka Ödön Egyesített Egészségügyi és Szociális Intézmény eszközeit szükséges biztosítani, szerződéskötés és hivatalos átadás-átvétel meglétével.

Határidő: 2019.09.01.

Felelős: Bedő Tamás polgármester

2.) Csongrád Városi Önkormányzat döntését annak tudatában hozta meg, hogy az egészségügyi törvényben foglaltak szerint, az egészségügyi alapellátás az önkormányzat kötelező feladata, és ha a fent meghozott döntés következtében kialakított üzemeltetésben bármilyen zavar keletkezik vagy a döntés következtében megkötött szerződés módosul, az egészségügyi alapellátást helyszínét (orvosi rendelő) azonnali hatállyal biztosítania kell. A háziorvosi betegellátás folyamatossága és biztonsága nem sérülhet.

Felelős: Bedő Tamás polgármester

Határidő: Folyamatos

3.) Csongrád Városi Önkormányzat Képviselő-testülete felkéri a polgármestert, hogy az ingyenes használatra vonatkozó szerződést terjessze a képviselő-testület elé.

Felelős: Bedő Tamás polgármester

Határidő: 2019. augusztus 29.

Erről jegyzőkönyvi kivonaton értesítést kap:

1. Képviselő-testület tagjai
2. Dr. Herczegfalvi László ügyvezető
3. Egészségügyi és Szociális Iroda

Bedő Tamás polgármester: Tekintettel arra, hogy a bizottsági üléseken is együtt tárgyalták a 9. és 10. számú előterjesztéseket, javasolja testületi ülésen is egyben tárgyalni.

A Képviselő-testület egyhangúlag egyetért a javaslattal.

29

**9. Csongrád Városi Önkormányzat és id. Dr. Somogyi Árpád háziorvos (Somogyi és Társai Egészségügyi Kft.) közötti, VII. sz. háziorvosi praxis ellátására kötött feladat - ellátási szerződés megszüntetése**

**10. Csongrád Városi Önkormányzat és ifj. Dr. Somogyi Árpád háziorvos (Somogyi és Társai Egészségügyi Kft.) közötti, VIII. sz. háziorvosi praxis ellátására kötött feladat - ellátási szerződés megszüntetése**

Bedő Tamás polgármester: Az előterjesztés csak a praxis szerződésre vonatkozik, a feladatellátást doktor úr továbbra is mindkét helyen el fogja látni, csak a jogviszonya lesz más az önkormányzattal.

**Bizottsági vélemények:**

Nagypál Sándor az egészségügyi és szociális bizottság, valamint a részönkormányzat tagja elmondja, hogy az egészségügyi bizottság 3 igen szavazattal, egyhangúlag, a részönkormányzat 4 igen szavazattal, egyhangúlag támogatja mindkét előterjesztést.

Murányi László a pénzügyi és városfejlesztési bizottság elnöke közli, hogy a bizottság mindkét előterjesztéssel egyetért. Köszönetét fejezi ki id. Dr. Somogyi Árpádnak az eddig végzett munkájáért.

Fábián György az ügyrendi, jogi-és összeférhetetlenségi bizottság elnöke elmondja, hogy a bizottság egyhangúlag támogatja az előterjesztéseket. A szerződés megszüntetése nem érinti a rendelés folyamatos ellátását.

Gyovai Gáspár: Megjegyzi, hogy talán szerencsésebb lett volna, ha a doktor úr jelen lett volna az ülésen ennél a témánál, de korábban kapott tőle egy tájékoztatást, amelyben megerősítette, hogy bokroson a rendelés semmilyen szempontból nem fog változni. Ezt talán jobb lett volna szélesebb körben is megerősíteni.

Bedő Tamás először szavazásra bocsátja a 9. számú előterjesztést.

A Képviselő-testület egyhangúlag, 10 igen szavazattal a következő határozatot hozza:

**129/2019. (VI. 27.) önkormányzati**

REF/ 44-1/2019.

H a t á r o z a t

Csongrád Városi Önkormányzat Képviselő-testülete megtárgyalta a „Csongrád Városi Önkormányzat és id. Dr. Somogyi Árpád háziorvos (Somogyi és Társai Egészségügyi Kft.) közötti, VII. sz. háziorvosi praxis ellátására kötött feladat - ellátási szerződés megszüntetése ” tárgyú előterjesztést és az alábbi döntést hozza:

30

1. Csongrád Városi Önkormányzat Képviselő-testülete tudomásul veszi id. Dr. Somogyi Árpád bejelentését és kérésének megfelelően, a Somogyi és Társai Egészségügyi Kft., VII. sz. háziorvosi praxisra kötött háziorvosi feladat - ellátási szerződést, 2019. december 31. napjával megszünteti.
2. A feladat ellátási szerződés megszüntetésére abban az esetben kerül sor, amennyiben id. Dr. Somogyi Árpád háziorvos praxisát más háziorvos részére 2019. december 31-ig átadni nem tudja.
3. Amennyiben a fent megjelölt időpontig az átadás nem valósul meg, Csongrád Városi Önkormányzat a VII. sz. háziorvosi körzetet 2019. december 31-től működtetésre visszaveszi.

 Felelős: Bedő Tamás polgármester

 id. Dr. Somogyi Árpád háziorvos

 Határidő: 2019. december 31.

4.) Csongrád Városi Önkormányzat Képviselő-testülete valamennyi tagja a város lakossága nevében köszönetét fejezi ki id. Dr. Somogyi Árpádnak Csongrád város lakosságának egészségügyi ellátásában nyújtott élethosszon át tartó munkásságáért.

Erről jegyzőkönyvi kivonaton értesítést kap:

1. Képviselő-testület tagjai
2. id. Dr. Somogyi Árpád
3. Egészségügyi és Szociális Iroda

Bedő Tamás először szavazásra bocsátja a 10. számú előterjesztést.

A képviselő-testület egyhangúlag, 10 igen szavazattal a következő határozatot hozza:

**130/2019. (VI. 27.) önkormányzati**

REF/45-1/2019.

H a t á r o z a t

Csongrád Városi Önkormányzat Képviselő-testülete megtárgyalta a „Csongrád Városi Önkormányzat és ifj. Dr. Somogyi Árpád háziorvos (Somogyi és Társai Egészségügyi Kft.) közötti, VIII. sz. háziorvosi praxis ellátására kötött feladat - ellátási szerződés megszüntetése ” tárgyú előterjesztést és az alábbi döntést hozza:

1.) Csongrád Városi Önkormányzat Képviselő-testülete tudomásul veszi ifj. Dr. Somogyi Árpád bejelentését és kérésének megfelelően, a Somogyi és Társai Egészségügyi Kft., VIII. sz. háziorvosi praxisra kötött feladat - ellátási szerződést, 2019. december 31. napjával megszünteti.

31

2.) A feladat ellátási szerződés megszüntetésére abban az esetben kerül sor, amennyiben ifj. Dr. Somogyi Árpád háziorvos praxisát más háziorvos részére 2019. december 31-ig átadni nem tudja.

3.) Amennyiben a fent megjelölt időpontig az átadás nem valósul meg, Csongrád Városi Önkormányzat a VIII. sz. háziorvosi körzetet 2020. január 01-től működtetésre visszaveszi.

Felelős: Bedő Tamás polgármester

id. Dr. Somogyi Árpád háziorvos

Határidő: 2019. december 31.

1. Csongrád Városi Önkormányzat Képviselő-testülete valamennyi tagja a város lakossága nevében köszönetét fejezi ki ifj. Dr. Somogyi Árpádnak elhivatott munkájáért.

Erről jegyzőkönyvi kivonaton értesítést kap:

1. Képviselő-testület tagjai
2. ifj. Dr. Somogyi Árpád
3. Egészségügyi és Szociális Iroda

**11. Beruházási hitelfelvétel 2019. évi fejlesztésekre**

Bedő Tamás polgármester: Alapvetően azért kérik ezt a hitelfelvételt, hogy ha a likvidhelyzet megkívánja, legyen mihez nyúlni, hiszen a beruházásokra kevesebb vagyoni bevétel érkezik, mint amennyi fejlesztési kiadás van. Egyébként is fejlesztési hitellel fogadták el a költségvetést, anélkül tartható lenne, ha új feladat nem adódik. Ebből a négy dologból már három ki lett fizetve, tehát teljesítették a költségvetésben lévő részt, de mivel a bevételi oldal nem jön, ezért a likviditás biztosítása miatt szeretnék a kormányengedélyhez nem kötött hitelfelvételt jóváhagyatni. Ez nem fogja azt jelenteni, hogy feltétlenül fel is fogják venni, ez csak lehetőségként fog szerepelni, nem része a tavalyi 200 mFt-nak. Abból a mai napig csak 108 mFt-ot hívott le az önkormányzat. Az utak és a Lechner pályázat miatt kb. 30 mFt-os lehívás lesz az elkövetkező hónapokban, de az külön fut. Ez most a jelenlegi költségvetéshez kapcsolódó fejlesztések. Ezek mind nevesítve voltak a költségvetésben. Leginkább ott látja a feszítést, hogy ha a CLLD-ben nem történik érdemi előremozdulás a pályázati felületen és az előlegekben, akkor a bokrosi Művelődési Házat tartósan az önkormányzatnak kell finanszírozni, ami közel 8 mFt. A támogató döntés megvan.

**Bizottsági vélemények:**

Murányi László a pénzügyi és városfejlesztési bizottság elnöke elmondja, hogy a 2019. évi költségvetés bevételeit, kiadásait 28 mFt-os hiteligénnyel hagyták jóvá. 2011-ben hoztak egy olyan kormányrendeletet, hogy bizonyos összegek felvételét kormányengedélyhez kötik.

32

Ez nem esik alá, mert egyenként kevesebb, mint 10 mFt-ról van szó. A Templom utcai óvoda komplett felújításához kellene 7.5 mFt, a Sághy konyhának a fűtésrendszerének leválasztásához, tetőszigeteléséhez is kell 8 mFt. A bokrosi Művelődési Házhoz kell közel 10 mFt, illetve a kikötő is igényel 5 mFt-ot. Az OTP fogja folyósítani a hitelt. Az eddigi hiteleket is ő kezelte. Ugyanennél a banknál van hitelünk 140 mFt-os értékben. Ehhez az emeléshez kellett fedezetet biztosítani. A bizottság egyhangúlag elfogadásra javasolja az előterjesztést.

Fábián György az ügyrendi, jogi-és összeférhetetlenségi bizottság elnöke közli, hogy a bizottság egyhangúlag támogatja az előterjesztést. Itt tulajdonképpen egy biztonsági tartalék képzéséről van szó, amit nem biztos, hogy felhasználnak, de az előbbiekben is említették, hogy a bevételeik nem úgy alakulnak. A pályázatokkal kapcsolatosan is vannak késlekedések, ezért kell egy olyan biztonsági háttér, amire ez a keret szolgál. A korábbi 200 mFt-os keretet még nem használták fel, de ezt a 30 mFt-os keretet be kellene iktatni.

Nagypál Sándor az egészségügyi és szociális bizottság, valamint a részönkormányzat tagja elmondja, hogy a bizottság és a részönkormányzat is egyhangúlag elfogadásra javasolja a beterjesztett határozati javaslatot.

Bedő Tamás szavazásra bocsátja a beterjesztett határozati javaslatot.

A képviselő-testület egyhangúlag, 10 igen szavazattal a következő határozatot hozza:

**131/2019. (VI. 27.) önkormányzati**

###### FJL/297-2/2019

H a t á r o z a t

Csongrád Város Önkormányzatának Képviselő-testülete megtárgyalta a „*Beruházási hitelfelvétel 2019. évi fejlesztésekre”* tárgyú előterjesztést és a következő döntést hozza:

A Képviselő-testület az OTP Bank Nyrt-től az alábbi fejlesztési célok megvalósításához beruházási hitel igényléséről dönt. A beruházási hitelek véglejárata: 2024.06.30.

* Csongrád, Templom utca óvoda csoportszobáinak felújítása - hitelösszeg: 7.500.000,- Ft
* Csongrád, Sághy konyha ebédlő tetőszigetelése, fűtési rendszerének leválasztása – hitelösszeg: 7.650.000,-
* Csongrád-Bokros Művelődési Ház és Könyvtár felújítása - kiegészítő forrás biztosítása - Hitelösszeg: 9.500.000
* Szerb-Magyar határon átnyúló (HUSBR) Interreg pályázat keretében kishajó kikötő létesítése a Tisza Csongrád város alatti szakaszán. (Határon átnyúló vízi turisztikai desztináció fejlesztése a Tisza alsó szakaszán pályázati önerő és kiegészítő forrás biztosítása. Hitelösszeg: 5.300.000

33

* A Képviselő-testület vállalja, hogy a hitelt és járulékait a futamidő alatt költségvetésébe betervezi, és vállalja a hitel visszafizetését.
* Az önkormányzat a hitel és járulékai biztosítékául felajánlja a Csongrád belterület 227/2/A/72, 629/A/2, 629/A/3, 629/A/4 és 219. hrsz-ú törzsvagyon részét nem képező, forgalomképes és a 1996. évi XXV. törvény alapján adósságrendezésbe vonható ingatlanokat. A 629/A/2, 629/A/3, 629/A/4 és 219. hrsz-ú ingatlanokra 210 millió Ft összegű keretbiztosítéki jelzálogszerződés kötődött 2014.01.06-án (szerződésszám: 1-2-13-3201-0738-7). A Képviselő-testület a 227/2/A/72/ hrsz-ú ingatlan esetében keretbiztosítéki jelzálogszerződés megkötéséhez vagy a meglévő keretbiztosítéki jelzálogszerződés módosításához/kiegészítéséhez hozzájárul és felhatalmazza a polgármestert annak aláírására. A Képviselő-testület vállalja, hogy a hitel futamideje alatt az ingatlanokat nem minősíti korlátozottan forgalomképessé vagy forgalomképtelenné.
* A Képviselő-testület a folyószámlahitel és járulékai fedezetéül az OTP Bank Nyrt.-nek felajánlja az átengedett gépjárműadóból és a helyi adókból származó bevételeit, mely bevételek összegét az OTP Bank Nyrt a hitel igénybevételéből eredő tartozás törlesztésére fordíthatja. Az átengedett gépjárműadó és helyi adó bevételekre tartós finanszírozási jogviszonyt biztosító zálogszerződés kötődött 2014.09.22-én (szerződésszám: 1-2-14-3201-0477-8/1).
* A Képviselő-testület hozzájárul, hogy amennyiben a hitel futamideje alatt az Önkormányzat Fizetési Számláján a szerződés alapján esedékessé váló fizetési kötelezettségeinek teljesítéséhez nem áll rendelkezésre a szükséges fedezet, úgy annak biztosítása érdekében az Önkormányzat a helyi adók és a gépjárműadó fogadására szolgáló számláiról a szükséges összeget a Bank a Fizetési Számlára haladéktalanul átvezesse.
* A képviselő-testület az OTP Bank Nyrt. részére a más pénzügyi intézménynél vagy a Magyar Államkincstárnál vezetett, vagy a későbbiekben megnyitásra kerülő valamennyi fizetési számlájára (beleértve a Fizetési Számlát és az egyéb számlákat) ahol ezt jogszabály nem zárja ki, felhatalmazáson alapuló beszedési megbízást biztosít a banki követelések teljesítése érdekében.
* A Képviselő-testület felhatalmazza a Polgármestert a vonatkozó szerződések és a felhatalmazó levelek aláírására.

Határidő: szerződéskötésre 2019. július 31.

Felelős: Bedő Tamás polgármester

Erről jegyzőkönyvi kivonaton értesítést kapnak:

1. a Képviselő-testület tagjai;
2. Fejlesztési és Üzemeltetési Iroda és általa
3. OTP Bank Nyrt.

34

**12. A CLLD pályázat benyújtása a Városi Galéria felújítására**

Bedő Tamás polgármester: Ez egy 9 mFt-os pályázat, amelynek 55 %-a az akadálymentesítéshez szükséges, a maradék a nyílászárók cseréjére, illetve valamennyi előkészítési költséget is el kell számolni. A pályázatot a holnapi napig kell benyújtani, amit ha befogadnak, még ebben az évben ki fogják cserélni a bejárati ajtókat és a Justh Gy. u. felé néző ablakokat. Arra elég lesz ez a pénz. Az önkormányzat 500 mFt-ra pályázott. Egységesen mindenkinél megfelezték. Ebben a pályázatban korábban 1500 m2 fejlesztési területet vállaltak, ami három főbb fejlesztést tartalmazott: a bokrosi Művelődési Házat, a Galéria komplett felújítását és a Művelődési Központ melletti szolgálati lakás felújítását. Mivel levették felére a támogatást, az indikátort is levették felére, esetünkben bő 750 m2 lett a beruházási terület. Az első számú prioritás a bokrosi Művelődési Ház volt, de az a m2 nem adja ki a szükséges számot, ehhez kb. 200 m2 területet be kell vonni és ez értelemszerűen a Galériánál adódik, hiszen amelyikhez hozzányúlnak fejlesztéssel, az a m2 hozzáadódik és tudják hozni a pályázati kiírást. Szükséges a felújítás, de a pályázat szempontjából is az. Mostanra lettek meg az akadálymentes mosdó tervei, annak megvalósulása át fog húzódni 2020-ra. A nyílászárókat még szeptemberben szeretnék kicserélni.

**Bizottsági vélemények:**

Fábián György az ügyrendi, jogi-és összeférhetetlenségi bizottság elnöke elmondja, hogy a bizottság egyhangúlag támogatja az előterjesztést. A szövegben a benyújtási határidő 2019. A nyílászárók valóban borzasztó állapotban vannak.

Bartókné Vincze Zsuzsanna az oktatási, művelődési és sport bizottság elnöke elmondja, hogy a bizottság egyhangúlag elfogadásra javasolja az előterjesztést.

Murányi László a pénzügyi és városfejlesztési bizottság elnöke közli, hogy a bizottság egyhangúlag támogatja az előterjesztést.

Bedő Tamás polgármester szavazásra bocsátja a beterjesztett határozati javaslatot.

**132/2019. (VI. 27.) önkormányzati**

Fjl/304-1/2019.

H a t á r o z a t

Csongrád Városi Önkormányzat Képviselő-testülete megtárgyalta a „*Közösségi szinten irányított városi helyi fejlesztések – CLLD pályázat keretében* ***Városi Galéria felújítása*** *pályázat benyújtása”* című előterjesztést és az alábbi döntést hozza:

Csongrád Városi Önkormányzat Képviselő-testülete egyetért a ***Városi Galéria*** (helyrajzi száma: Csongrád, belterület 13/2., 6640 Csongrád, Kossuth tér 9.) ***felújítása*** *pályázat benyújtásával.*

35

Határidő: 2019. június 28.

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. Fejlesztési és Üzemeltetési iroda és általa:
3. érintettek

**- - -**

**13. Tájékoztatás a „Barnamezős területek rehabilitációja Csongrádon” tárgyú közbeszerzési eljárásról**

Bedő Tamás polgármester: A pályázatot két éve adták be, egy közbeszerzésen már túl vannak, ami jelentősen meghaladta a pénzügyi forrásokat. Műszaki tartalom módosításokat eszközöltek, lesz új közbeszerzés. Az előterjesztés lényege a tájékoztatás, a döntés akkor lesz, amikor látják a valódi számokat. Amennyiben a pályázatról lemondanak, akkor lesz valamennyi visszafizetési kötelezettség. Vagy megvalósítják és akkor a pályázati pénz és az épület is hasznosulhat, de erről nem most kell dönteni.

**Bizottsági vélemények:**

Murányi László a pénzügyi és városfejlesztési bizottság elnöke elmondja, hogy a bizottság egyhangúlag támogatja az előterjesztést. A régi parancsnoki épületről van szó. A legjobb ajánlat is 270 mFt-os, ami nagyon sok. 80-90 mFt-os az önerő igény, ezt nagyon meg kell gondolni. Nem tudnak mást tenni, mint újra megpályáztatják.

Fábián György az ügyrendi, jogi-és összeférhetetlenségi bizottság elnöke közli, hogy a bizottság egyhangúlag elfogadásra javasolja az előterjesztést. Az lenne jó, ha a műszaki tartalom csökkentése olyan mértékű lenne, hogy ebbe a pénzbe beleférjenek, mert az lenne ésszerű, ha ezt a pénzt ráfordítanák az épületre.

Bedő Tamás: A tartalékot engedik felhasználni és van egy 20-25 mFt a tűzi vízhálózatra, amit alternatív megoldásokkal el tudnak készíteni, akkor közel 225 mFt van csak támogatásból. Azt kérték a tervezőktől, hogy 240 mFt környékére tervezzék, mert akkor vannak egyenlegben, az épület itt marad, 5 év múlva azt csinálnak vele, amit akarnak. Abból, amit eddig a pályázatból felhasználtak, megépült egy kamionparkoló, elkészültek az épület komplett tervei, ill. a projekt eddigi költségeit tartalmazza, tehát az sem kidobott pénz. Tervei szerint erről július végén fognak tudni dönteni.

Nagypál Sándor: A Pénzügyi és Városfejlesztési Bizottság döntése alapján árultak a bontás előtt 500 eFt-ot az ócskavasból azzal a feltétellel, hogy ez az összeg rá lesz fordítva az épület tetőjavítására.

36

A tető nem lett kijavítva, ez a pénz merre kóborol, meg van még egyáltalán? Ami utána az ócskavas darálásnál keletkezett pénz, abból is lehetett volna árulni.

Bedő Tamás: Erre nem tud válaszolni. Valószínűleg nem lett a tetőre fordítva, egyébként az épületre évente 1,5-2 mFt-os ráfordítást igényel jelenlegi állapotában.

Nagypál Sándor: Senki sem emlékszik rá?

Bedő Tamás: „Én hibáztam valószínűleg, hogy nem jártam utána.” Úgy tudja, hogy szó volt róla, hogy fel lesz rakva, ez nem történt meg, de „mivel én vagyok az első számú vezető, nekem kell vállalni ezért is a felelősséget.”

Szavazásra bocsátja a beterjesztett határozati javaslatot.

A képviselő-testület egyhangúlag, 10 igen szavazattal a következő határozatot hozza:

**133/2019. (VI. 27.) önkormányzati**

Fjl/161-10/2019.

H a t á r o z a t

Csongrád Városi Önkormányzat Képviselő-testülete megtárgyalta a „Tájékoztatás a „Barnamezős területek rehabilitációja Csongrádon” tárgyú közbeszerzési eljárásról című előterjesztéstés az alábbi határozatot hozza:

A Képviselő-testület felhatalmazza a polgármestert új közbeszerzési eljárás megindítására, továbbá kéri, hogy az új közbeszerzési eljárás eredményéről tájékoztatást nyújtson.

Határidő: 2019. július 31.

Felelős: Bedő Tamás polgármester

Erről jegyzőkönyvi kivonaton értesítést kap:

1. a képviselő-testület tagjai

2. a fejlesztési és üzemeltetési iroda

**14. Bérlőkijelölés a Csongrád, Csemegi K. u. 7. szám alatti költségelvű lakásokba**

Bedő Tamás polgármester: A Mars cég visszaadta a lakást, mert nem lát rá lehetőséget a közeljövőben, hogy az ingatlanba tud lakót költöztetni és ez éppen kapóra jönne, mert a Dr. Szarka Ö. Egyesített Egészségügyi Intézménynek adnák, az egyiket a Kovács doktor úr kapná, a másikat egy most Csongrádra költöző diabetikus.

**Bizottsági vélemények:**

37

Murányi László a pénzügyi és városfejlesztési bizottság elnöke elmondja, hogy a bizottság egyhangúlag elfogadásra javasolja a határozatot. Miért a rendelőintézetnek adják ki, miért nem közvetlenül a bérlőnek? Korábban volt egy egyezség, hogy a Mars Kft. és a Diana a kerítést közösen rendbe hozza. Az egy nagy értékű, XX. sz. elején épült kerítés, aminek az oldalán Rév Andrással elhelyeznek egy márványtáblát, amelyen a valamikori zsinagóga képe lesz.

Bedő Tamás: Ebben az esetben is azt szeretnék, hogy az intézménynek legyen meg az a lehetősége, hogy adott esetben tudjon bérlőt cserélni.

Nagypál Sándor az egészségügyi és szociális bizottság, valamint a részönkormányzat tagja elmondja, hogy a bizottság és a részönkormányzat is egyhangúlag támogatja az előterjesztést.

Fábián György az ügyrendi, jogi-és összeférhetetlenségi bizottság elnöke közli, a bizottság egyhangúlag támogatta az előterjesztést.

Bedő Tamás polgármester szavazásra bocsátja a beterjesztett határozati javaslatot.

A képviselő-testület egyhangúlag, 10 igen szavazattal a következő határozatot hozza:

**134/2019. (VI. 27.) önkormányzati**

 Fjl/295-2/2019.

H a t á r o z a t

Csongrád Városi Önkormányzat Képviselő-testülete megtárgyalta a „Bérlőkijelölés a Csongrád, Csemegi K. u. 7. sz. alatti költségelvű lakásokba” tárgyú előterjesztést, és az alábbi döntést hozza:

A Képviselő-testület a „Lakások és helyiségek bérletéről és elidegenítéséről 23/2015. (X.27.) önkormányzati rendelet 13. § (2) bekezdése szerinti jogkörében eljárva, a 6640 Csongrád, Csemegi Károly u. 7. földszint 1. és földszint 2. szám alatti költségelvű bérlakásokat a város területén végzett közérdekű tevékenysége fennállásáig, pályázat nélkül bérbe adja a Dr. Szarka Ödön Egyesített Egészségügyi és Szociális Intézmény részére.

A Képviselő-testület felkéri a polgármestert a lakásbérleti szerződés megkötésére.

Felelős: Bedő Tamás polgármester

Határidő: azonnal

Erről jegyzőkönyvi kivonaton értesítést kap:

1. Fejlesztési és Üzemeltetési Iroda és általa
2. Dr. Szarka Ödön Egyesített Egészségügyi és Szociális Intézmény

38

**16. Tájékoztatás a lejárt határidejű határozatok végrehajtásáról**

Bedő Tamás polgármester: Valamennyi bizottság megtárgyalta és elfogadta az előterjesztést.

Szavazásra bocsátja a tájékoztató elfogadását.

Bedő Tamás polgármester szavazásra bocsátja a beterjesztett határozati javaslatot.

A képviselő-testület egyhangúlag, 10 igen szavazattal a következő határozatot hozza:

**135/2019. (VI. 27.) önkormányzati**

 Önk/12-9/2019.

H a t á r o z a t

Csongrád Városi Önkormányzat Képviselő-testülete megtárgyalta és elfogadja a ***2019. május 23-i*** *(rendes) és a* ***2019. június 13-i*** *(rendkívüli)* testületi ülésen hozott határozatok végrehajtásáról szóló tájékoztatást.

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda

**- - -**

**17. Bedő Tamás polgármester 2019. évi szabadság ütemtervének módosítása**

 Bedő Tamás polgármester szavazásra bocsátja a beterjesztett határozati javaslatot.

A képviselő-testület egyhangúlag, 10 igen szavazattal a következő határozatot hozza:

**136/2019. (VI. 27.) önkormányzati**

 Önk/145-1/2019.

H a t á r o z a t

Csongrád Városi Önkormányzat Képviselő-testülete megtárgyalta a „Bedő Tamás polgármester 2019. évi szabadság ütemtervének elfogadása” tárgyú előterjesztést és az alábbi döntést hozza:

A Képviselő-testület Bedő Tamás főállású polgármester 2019. évi szabadság ütemtervét az alábbiak szerint fogadja el:

Január 14-15., 29. 3 nap

Február 12. 1 nap

Március 4., 18., 22. 3 nap

Április 1., 8., 2 nap

Május 27. 1 nap

39

Június 17-19., 21., 28. 4 nap

Július 1-3., 8-12., 17-19. 11 nap

Augusztus 1-2., 5-8., 23. 7 nap

Szeptember 2-4., 6-10., 13. 7 nap

Október 3-4. 2 nap

**Összesen: 41 nap**

Erről jegyzőkönyvi kivonaton értesítést kap:

1. a képviselő-testület tagjai

2. Bedő Tamás polgármester

***A Képviselő-testület zárt ülésen folytatja munkáját.***

A Képviselő-testület ismételten nyilvános ülésen folytatja munkáját.

**18. A helyi kitüntető cím, valamint díjak alapításáról és adományozásáról szóló 20/2013. (XI. 21.)önkormányzati rendelet módosítása**

Bedő Tamás polgármester: A zárt ülésen úgy döntött a képviselő-testület, hogy 2019-ben három egészségügyi díjat adományoz, ezért kéri az erre vonatkozó rendelet módosítását, mert a hatályos rendelet szerint évente legfeljebb kettő díj adományozható.

Kérdés, vélemény nem hangzott el, ezért szavazásra bocsátja a javaslatot.

A képviselő-testület 8 igen, 0 nem és 2 tartózkodás mellett megalkotja következő rendeletét:

**17/2019. (VI. 27.)önkormányzati**

R e n d e l e t

Csongrád Városi Önkormányzat Képviselő-testülete megalkotja a 17/2019. (VI. 27.)önkormányzati rendeletét ***a helyi kitüntető cím, valamint díjak alapításáról és adományozásáról*** szóló20/2013. (XI. 21.)önkormányzati rendelet módosításáról.

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda

40

**19. A Díszpolgárságról és a díszpolgári cím viseléséről szóló 21/2013.(XI. 21.) önkormányzati rendelet módosításáról**

Bedő Tamás: A képviselő-testület 2019-ben kettő díszpolgári címet szeretne adományozni, ezért szükség van a rendelet módosítására, mert a jelenleg hatályos csak egy díj kiadására ad lehetőséget.

Kérdés, vélemény nem hangzott el, ezért szavazásra bocsátja a javaslatot.

A képviselő-testület 9 igen, 0 nem és 1 tartózkodás mellett megalkotja következő rendeletét.

**18/2019. (VI. 27.)önkormányzati**

R e n d e l e t

Csongrád Városi Önkormányzat Képviselő-testülete megalkotja a 18/2019. (VI. 27.)önkormányzati rendeletét ***a díszpolgárságról és a díszpolgári cím viseléséről*** szóló21/2013. (XI. 21.)önkormányzati rendelet módosításáról.

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda

Bedő Tamás ismételten zárt ülést rendel el.

A zárt ülésen hozott ***137-140/2019. (VI. 27.)önkormányzati*** ***határozatok*** a következők:

**137/2019. (VI. 27.) önkormányzati**

Önk/121-7/2019

**H a t á r o z a t**

Csongrád Városi Önkormányzat Képviselő-testülete 2019. évben **Egészségügyi Díjat** adományoz

**Dr. Vámos Ildikó**

**főorvos, neurológus szakorvos**

**részére**

Dr. Vámos Ildikó Szentesen született, itt végezte általános iskolai tanulmányait, majd a Radnóti Miklós Kísérleti Gimnáziumban Szegeden érettségizett 1996-ban. 1996-2002-ig a Pécsi Orvostudományi Egyetemen folytatta tanulmányait, ahol általános orvosi diplomát szerzett. Szakterületeként a neurológiát választotta és 2008. március hónapban neurológus szakvizsgát tett.

41

Családjával Csongrádon lakik, két kiskorú gyermek édesanyja, akik csongrádi oktatási intézményben tanulnak.

Szentesen a Dr. Bugyi István Kórházban dolgozik neurológus szakorvosként, emellett 10 éve a Kisréti Otthonban, 8 éve pedig az Aranysziget Otthonban élők neurológiai szakorvosi ellátását végzi.

A betegek gyógyítása számára élethivatás. Erről nagyon sok csongrádi beteg meggyőződhet, hiszen a doktornő empatikus hozzáállása, kedvessége, odafigyelése, segítőkészsége, szakmai hozzáértése szinte fél gyógyulást jelent.

Nagyon sokan keresik fel a gyógyintézetben és a csongrádi magánrendelőjében is. Kiváló orvos-beteg kapcsolatot tud kialakítani, mert tudják, hogy a doktornő gyógyító segítségére bármikor számíthatnak. Sok beteg ember köszönheti neki a gyógyulást.

Dr. Vámos Ildikó doktornőt a város lakossága gyógyítása érdekében kifejtett magas színvonalú tevékenysége teszi méltóvá az Egészségügyi Díjra.

**Dr. Klucsai Róbert**

**urológus szakorvos, főorvos részére**

Dr. Klucsai Róbert Csongrádon született, az érettségit követően 3 évig dolgozott műtős-beteghordozóként, majd mentőápolóként.

1987-ben végezte el a Szegedi Orvostudományi Egyetem Orvosi karát, majd urológiából 1991-ben szakvizsgázott.

Dr. Klucsai Róbert a csongrádi Dr. Szarka Ödön Egyesített Egészségügyi és Szociális Intézményben dolgozik, mint urológus szakorvos vállalkozóként. A szükséges műtéti hátteret - ahol heti két szakmai napot tölt el - a szentesi Dr. Bugyi István kórház urológiai osztálya biztosítja a betegei számára.

Áldozatos, lelkiismeretes munkája, közvetlen - emberi - kapcsolatot teremtő modora, mindenkivel szót értő orvossá tette Őt Csongrádon. Jellemző rá, hogy az általa kezelt és operált betegeket a műtétet követően, akár a kevés szabadidejének feláldozásával is, éjszakai órákban is meglátogatja és tájékozódik betegei állapotáról.

Rendszeresen eleget tesz a különböző meghívásoknak, ahol a civil szférában is hirdeti és népszerűsíti az urológiai prevenció lehetőségét és szükségességét.

Felkészültsége, közvetlen, lelkiismeretes munkája ismert és népszerű személyiséggé tette - nem csak a betegei körében - Csongrádon is, ahol több évtizede szó szerint szolgálja az embereket.

A betegellátás érdekében hosszú idő óta nagyon komoly gyógyszerkutatási munkát végez.

Dr. Klucsai Róbert műveltsége, lexikális tudása, tájékozottsága is kiemelkedő, legyen az történelmi, földrajzi, sport vagy egyéb elvont elméleti tudomány.

Áldozatos munkáját 2016. évben Csongrád város polgármestere „Polgármesteri Dicsérettel” ismerte el.

A 30 éves elhivatott szakorvosi tevékenysége méltóvá teszi az Egészségügyi Díj elismerésre.

42

**Balogné Justin Zsuzsanna**

**laboratóriumi asszisztens**

**részére**

Balogné Justin Zsuzsanna Csongrádon született, törzsgyökeres csongrádinagycsaládba, negyedik gyerekként. Az ’50-es évek államosításai – kis élelmiszer bolt – kegyetlen próbára tették a szülőket, a családot.

Általános iskoláit Csongrádon végezte, majd egészségügyi szakközépiskolában folytatta tanulmányait. Iskoláinak befejezése után két héttel, 1972. július 1-jén már megkezdte munkáját a Csongrádi Rendelőintézetben.

Belgyógyászat, szemészet, szülészet, nővédelmi szakrendelés, gyermekgyógyászat, reumatológia, bőrgyógyászat, körzeti nővér, mind-mind egy stáció munkája során. 1975-ben laboratóriumi szakvégzettséget is szerzett, amit a mai napig gyakorol. Tömegeket lát el naponta, köztük bölcsiseket, időseket. Kivételes érzéke, tehetsége, az odaszorulókkal való közvetlensége szinte az egész városban ismertté tette.

A Rendelő működése során sok változáson ment keresztül technikai és vezetői szinten egyaránt – talán ezért is feledkeztek meg a 40 éves jubileumi elismerésről – de ő 46 éve (közel fél évszázada) folyamatosan dolgozik.

Vallja, hogy „Egy életen át azt a munkát csináltam, csinálom, amit nagyon szeretek.”

Gyermekei követték, ők is az emberért dolgoznak gyógyszerészként, dietetikusként, hat unokájuk a nagycsalád szeretetében éli napjaikat.

Határidő: 2019. július 5. városi „Semmelweis Nap” ünnepség

Felelős: Bedő Tamás polgármester

Erről jegyzőkönyvi kivonaton értesítést kapnak:

1. Képviselő-testület tagjai
2. Kitüntetettek

3. Szociális és Lakásügyi Csoport és általa:

- - -

**138/2019. (VI. 27.) önkormányzati**

Önk/118-9/2019

**H a t á r o z a t**

## Csongrád Városi Önkormányzat Képviselő-testülete a díszpolgárságról és a díszpolgári cím viseléséről szóló 21/2013. (XI. 21.) önkormányzati rendelet alapján 2019. évben Csongrád Város Díszpolgára címet adományoz

**I.**

**Losoncziné Szentandrási Erzsébet**

**nyugalmazott tanárnő**

**részére**

Losoncziné Szentandrási Erzsébet a József Attila Tudományegyetem Bölcsészkarán 1965-ben szerezte diplomáját történelem latin szakos tanárként.

43

Az egyetem elvégzését követően, azonnal Csongrádra került a Batsányi János Gimnáziumba, amely nagy múltú intézmény egetlen munkahelye volt nyugállományba vonulásáig.

Több mint 40 éves pedagógiai munkássága alatt generációk nőttek fel. Szakmai felkészültsége, nagy munkabírása, határozott egyénisége, jó szervezőkészsége révén a tantestület elismert tagja, és egyik meghatározó egyénisége volt, akire nagy tisztelettel néztek fel tanítványai is. Az ifjú tehetségek gondozásában kiemelkedő eredményt ért el: tanítványai számos helyi és országos versenyen értek el szép eredményt, mellyel nemcsak iskolájuk, hanem Csongrád városának jó hírnevét is öregbítették.

Olyan diákokat oktatott, nevelt, akik az OKTV és az egyéb rangos versenyeken jelentős eredményeket értek el. Emellett azonban olyan emberséget, hivatás iránti elkötelezettséget is beléplántált növendékeibe, mellyel azok - bárhová is kerültek az országban, a világban - feltétlenül jó hírét vitték a csongrádi Batsányi János Gimnáziumnak, Csongrád városának. A tanulók, akik keze alól kerültek ki, sok évtized elteltével is jó érzéssel gondolnak vissza szigorú, de mindig jó szándékkal és magas szintű erkölcsiséggel párosuló egyéniségére, arra a magabiztos tudásra, melyet képes volt átadni számos nemzedék történelem és latin iránt érdeklődő tanulóinak.

A nyolcosztályos gimnázium beindításakor az új tanterv megvalósításában nagy ambícióval vett részt, és írt tankönyvet Társadalomismeret címen.

Pedagógiai munkájában nagy súlyt helyezett a tehetségek kibontakoztatására, és a nemzeti hagyományok ápolására. Számos alkalommal szervezett határon túli kirándulásokat, illetve fogadott onnan érkező csoportokat, mel1ye1 nagyban hozzájárult a honi, illetve a határon túli magyarok kapcsolattartásához, és Csongrád városhatáron túli kapcsolatainak ápolásához.

Az 1990-es évektől a városi történelem munkaközösség vezetőjeként és a Kossuth Szövetség mozgatójaként az emlékévek és történelmi évfordulók kapcsán több helyi, és országos tudományos konferenciát szervezett, me11ye1 gazdagította a város szellemi és kulturális életét. E városi rendezvények megszervezésében és lebonyolításában mindig önzetlen segítséget nyújtott.

Pályafutása során sokszor elismerték a munkáját. Legnagyobb elismerésének a város önkormányzati képviselő-testülete által 2008-ban adományozott Pro Urbe — Csongrád díjat tartotta.

Tanári pályája, elkötelezett lokálpatrióta egyénisége egybeforrt Csongrád városával. Több évtizedes pedagógiai, tehetséggondozó és közéleti munkája elismerése a Díszpolgári Cím.

44

**II.**

**Kása Zoltán, fejlesztőmérnök**

 **részére**

Kása Zoltán – egy köztiszteletben álló család első szülöttjeként - 1949-ben Csongrádon látta meg a napvilágot. Iskoláit Csongrádon végezte, a Batsányi János Gimnáziumban érettségizett. Életében, későbbi tevékenységében meghatározó volt Szucsán András tanár úr. Villamosmérnöki diplomát, majd orvos-elektronikai szakmérnöki oklevelet szerzett a Budapesti Műszaki Egyetemen.

Munkásságát az akkori Magyarország egyik legmodernebb gyárában, a MEDIKOR Művekben fejlesztőmérnökként kezdte. Kutatási és munkaterülete a mikroprocesszorok alkalmazása volt.

A MEDIKOR alapvetően orvosi kutatócsoportokkal dolgozott, ezen keresztül egy rendkívül jelentős, tudományos munka részese volt egy készülék kifejlesztésében, melynek feladata a magzat szülés alatti veszélyeztetettségének előjelzése.

Részt vett az első magyar-szovjet űrrepülés előkészítésében különböző orvosi mérőműszerek fejlesztésével. Ezek a fejlesztések meghatározók, ma is használják őket. Egy új „Balaton” nevezetű űrhajón használt fedélzeti műszert alkotott. Magyarország ezt a fejlesztést számára a Munka Érdemrend Ezüst fokozatával ismerte el. Azon kevesek közé tartozik, aki az űrutazást személyesen követte a földi irányító-központból.

Nemzetközi jelentőségű a számítógéppel vezért mikroprocesszoros röntgen-generátor fejlesztése, létrehozása. Ez a munka 1985-ben Ohió-ban az Amerikai Egyesült Államokba szólította munkahelyén keresztül.

Az Államokban később egy speciális cég főmérnökeként titkosítás alól – államilag felmentett – fejlesztéseket irányított. Később több jelentős cégnél műszaki konzultánsként segítette a mikroprocesszoros technológiát orvosi és ipari területen. Ezt követően egy „napi ember”-nek szinte követhetetlen foltvarrógép számítógépes technológiáját, rendszerét hozta létre. Ez a készülék ma is részt vesz az űrkutatásban alkalmazott mátrix-szervezés elvén több amerikai és külföldi gyártásban. Érdekes, de talán fontos, hogy ennek során érintett lett csongrádi, szentesi és kiskunfélegyházi kisvállalat is.

Társszerzője, egyéni tulajdonosa hat szabadalomnak, az orvosi diagnosztika és a varrógép technológia területén.

Kása Zoltán és családja rendszeresen, sőt egyre gyakrabban jár haza Csongrádra, ha teheti, támogatja a Batsányi János Gimnáziumot bizonyos elektromos segédeszközöket ajándékozva.

Mindezek teszik Őt méltóvá a Díszpolgári Címre.

2. A Képviselő-testület felkéri a polgármestert, hogy az augusztus 20-ai városi ünnepség keretében a kitüntető címet adja át Losoncziné Szentandrási Erzsébet és Kása Zoltán részére.

Határidő: 2019. augusztus 20.

Felelős: Bedő Tamás polgármester

45

Erről jegyzőkönyvi kivonaton értesítést kapnak:

1. a képviselő-testület tagjai
2. Bedő Tamás polgármester
3. a kitüntetettek

- - -

**139/2019. (VI. 27.) önkormányzati**

Önk/119-1/2019

**H a t á r o z a t**

## Csongrád Város Önkormányzatának Képviselő-testülete a PRO URBE – CSONGRÁD kitüntetésről és adományozásának rendjéről szóló 22/2013. (XI. 21.) önkormányzati rendelet alapján 2019. évben posztumusz PRO URBE – CSONGRÁD kitüntetést adományoz

**Csókásy Ferenc városi főmérnök**

**részére**

A néhai, köztiszteletben álló „Feri bácsi"-t 1931-ben 6 pályázó közül a korábbi, Szentesen 1925-től 6 évig, maximális megelégedésre végzett munkája alapján választották a főmérnöki posztra, melyet Csongrádon 1931. szeptember 15-től 1966. augusztus 15-ig, 35 éven át töltött be.

Az akkori polgármester, dr. Csemegi Gyula, mint elsődleges, legsürgetőbb feladatokra, egy új Városháza építésére, valamint a villanykérdés megoldására hívta fel az új főmérnök figyelmét*. (Csongrád nagyközséget 1923-ban nyilvánították várossá.)*

A városvezetés már 1910-től évente bizonyos összegeket különített el egy majdani új városháza megépítésére. 1931-ig 140 ezer korona gyűlt az alapba.

Az 1920-as évek végére nyilvános pályázatot hirdettek az új városháza megtervezésére. A pályázatok átlagosan 240 ezer korona kivitelezési költségűek voltak - a Csongrádi Levéltárban valamennyi megtekinthető. Így az új főmérnök maga látott hozzá új városháza tervek elkészítéséhez dr. Csemegi Gyula polgármestersége alatt.

Műegyetemi mérnöki diplomája feljogosította Őt lakó- és középületek, utak, hidak, vasutak, gátak, csatornaművek megtervezésére, valamint geodéziai mérések elvégzésére.

Az elkészített tervek egyikét a közgyűlés elfogadta.

Csókásy Ferenc ügyes anyagbeszerzésével, szervezésével és építés-irányításával takarékosan, az úgynevezett „ínségpénz"-ből fizetett dolgozókkal /ami a munka betanítását is jelentette/, az új Városháza 98 ezer koronából készült el.

Az építkezés 1934. február 1-től október 1-ig zajlott - már dr. Piroska János polgármestersége idején.

Az „ínségpénz" felhasználása, bevonása helyi munkák elvégzése Csókásy Ferenc ötlete volt. A felső szervek hozzájárultak ehhez.

46

Az ínségpénz tulajdonképpen az állam, a kormány által fizetett segély volt. A segélyezettek között nem aratott túlzott tetszést, hogy a továbbiakban nem ingyenesen kapták meg az államtól az összeget, hanem dolgozni kellett érte, de a város fejlődését ez a konstrukció az akkori nagyon szűkös, valóban „ínséges" viszonyok között, hihetetlen mértékben felgyorsította.

E szerint: a mindenkori anyagköltséget a város biztosította, a munkabéreket pedig az ínségpénz bevonásával fizették nem csak a Városháza megépítése, hanem például a házilagos téglagyártás, a házilagos betongyűrű-készítés, valamint az utak burkolása kapcsán is. / Az I. világháború és Trianon után az ország nagyon súlyos építőanyag-hiányban szenvedett./

A Városháza megépítése után megmaradt 70 ezer koronát a következő évben jégverés miatt szükséges segélyezésre, valamint 14 km út burkolására fordították.

Az új Városháza több tervének és költségvonzataik elkészítéséért, az anyagbeszerzésért, a munkálatok előkészítéséért és az építkezés lebonyolításáért, mint

többletmunkáért, Csókásy Ferenc városi főmérnök úr a havi mérnöki illetményén kívül külön díjazásban nem részesült.

A szemfülessége évi 50 ezer korona megtakarítást tett lehetővé a városnak 25 éven át - egy korábbi, elavult szerződés felmondása és új szerződés kötése által.

Anyag hiányában ugyancsak a házilagos kivitelezés megszervezésével, az ínségpénz bevonásával és a munkák betanításával vált lehetővé a város portalanítása, csatornázás, utak, járdák építése és parkosítása.

A konstrukciót a Városház építés mintájára a „műszaki hivatal", azaz Csókásy Ferenc főmérnök úr javasolta az akkori polgármesternek, és szakmailag irányította is a dolgozók betanítását úgy a házilagos téglagyártásban, mint a csatorna-betongyűrűk házilagos elkészítésében, a kövezésben/útburkolásban, az aszfaltozás megszervezésében és a csatornázási munkákban.

Az édesapja mellett kitanulta a kőművesmesterség csínját-bínját, ezután ment a Műegyetemre, otthon volt a kétkezi munkában, megoldásokban.

Sorban, használati igénybevételük függvényében kaptak új burkolatot az utcák, tűntek el a bűzös, egészségtelen csatornák.

Egy konstrukciót terjesztett elő, amely rendkívül sikeresnek bizonyult. Ha egy-egy utca lakosainak többsége kéri az úttest kiépítését és vállalják a szükséges burkolóanyag /kő, tégla/ beszerzésének a felét, akkor az ínségtámogatás, mint munkabér bevonásával, a város a burkolatot elkészítteti.

Egymás után kaptak szilárd burkolatot Csongrád utcái, zömében dr. Herke László polgármestersége idején, mintegy 60 %-a a város útjainak szilárd burkolatúvá vált.

A felszabadult területeket parkosították: a városi kertészet, majd Szász Artúr, ill. utódai gondoskodtak a szép, harmonikus növényzetről az utcákban, valamint a Dózsa György tér, a volt Szentháromság tér és a Széchenyi liget parkosításáról.

Csókásy Ferenc rendkívül nagy hangsúlyt fektetett arra, hogy sok zöld felület legyen a városban.

A ma védett Fő utcai platánsor az ő kiállásának köszönhető az 1960-as évek elején, mert a központi akarat akkor gömbakácokat javasolt.

47

A közigazgatás átszervezése után, az egységes tervirányítással, központilag cseh mintára, a városokon kívül gondolták az új városközpontokat kialakítani, Csongrád esetében a „Kisréten", a Holt-Tisza és a Szentesi út által behatárolt területen. A főmérnök szót kért, és megindokolta, miért lenne célszerű az új városközpontot a mai helyén kialakítani. Meglátásainak helyt adtak. Ennek köszönhető a Fő utcai üzletsorok, a négy-és tíz emeletes házak mai elhelyezkedése, a központ városias megjelenése a platánsorral, valamint a Bökény városrész kialakítása.

A fahíd karbantartása, javítása, újjáépítése állandóan visszatérő feladatot jelentett a város főmérnöke számára.

Ebben az időszakban lett Csongrádnak 20 x 50 méteres sportmedencéje, városi strandja, valamint meleg vizű gyógymedencéi. Az uszoda és gyógyfürdő olyan műszaki megoldással készült el, hogy ma is probléma nélkül működik. A létesítményt bővíthetőre tervezte - minthogy a bővítésére néhány éve szükség volt és meg is történt.

Kérésére a Belügyminiszter 1942-ben engedélyezte, hogy nevét Csókási Ferencről Csókásy Ferencre változtassa.

Elmondható, hogy Csókásy Ferenc városi főmérnök a munkáját kiváló szakmai hozzáértéssel, lelkiismeretesen, rendkívüli találékonysággal, nem mindennapi odaadással és lelkiismeretességgel végezte.

Sokkal többet hozzáadott a város fejlődéséhez, mint amit a munkaköre megkívánt volna. Igen nagy volumenű, nehezebb, adódó munkákat is sikerrel, magas színvonalon oldott meg. Munkássága következtében a rendkívül kedvezőtlen gazdasági adottságok ellenére, Csongrád egy addig soha nem látott ütemű fejlődésnek indulhatott - más alföldi városokkal ellentétben.

Csongrád további fejlődését szakmailag elsőrendűen alapozta meg. Tevékenysége nyomán Csongrád Hild János-díjas, nagyon szép várossá fejlődött. Szakmai körökben munkássága magas szinten elismert. Az Építőipar Kiváló Dolgozója, és - párton kívüliként - a Munka Érdemrend Bronz fokozata címmel tüntették ki.

Mindezek teszik Őt méltóvá a posztumusz Pro Urbe-Csongrád díjra.

2. A Képviselő-testület felkéri a polgármestert, hogy az augusztus 20-ai városi ünnepség keretében a kitüntető díjat adja át a Csókásy Ferenc részére.

Határidő: 2019. augusztus 20.

Felelős: Bedő Tamás, polgármester

Erről jegyzőkönyvi kivonaton értesítést kapnak:

1. a képviselő-testület tagjai

2. a kitüntetettek

- - -

48

**140/2019. (VI. 27.) önkormányzati**

Önk/120-1/2019

**H a t á r o z a t**

Csongrád Városi Önkormányzat Képviselő-testülete a helyi kitüntető cím, valamint díjak alapításáról és adományozásáról szóló 20/2013. (XI. 21.) önkormányzati rendelet alapján 2019. évben *Város Közösségéért Díjat* adományoz

*I.*

***Muladi József zeneiskolai tanár***

***részére***

Muladi József Hódmezővásárhelyen született, általános iskolai tanulmányait is ott végezte, majd a szegedi Tömörkény István Gimnázium és Művészeti Szakközépiskolában tanult tovább. Főiskolai tanulmányait a szegedi Liszt Ferenc Zeneművészeti Iskola hallgatójaként végezte el 1982-ben, ahol fagott-szolfézs és általános iskola énektanári végzettséget szerzett.

1982-1984-ig Kalocsán teljesített katonai szolgálatot, majd fél évig a vásárhelyi Hódgépben dolgozott.

1984-ben kapott főállású zeneiskolai tanári állást Battonyán, ahol 1989-ig dolgozott.

1989-től napjainkig – megszakítással - zeneiskolai tanár Csongrádon. 1999-2003-ig Kiskunfélegyházán-Petőfiszálláson és Fülöpjakabon dolgozott, mint zenetanár, emellett zenekari muzsikus és zongorakísérő is volt.

Kecskeméten néhány hónapig tagja volt a helyi szimfonikus zenekarnak.

Csongrádon 1989-től a Széchenyi István Általános Iskolában furulya - fagott - ének-szolfézs tanár, a Batsányi János Gimnáziumban ének tanár 1992-1993-ig. A helyi fúvószenekar karmestere 1992-1994-ig. A Piroskavárosi Általános Iskola ének – furulya – fagott - szolfézs tanára 2003-2017-ig.

A Zenebarátok énekkar karnagya 2003-2005-ig, a Bársony István Mezőgazdasági Szakközépiskola ének tanára 2003-ban. A Bokrosi Általános Iskolában ének – zongora - furulya tanár 2006-2008. között. A Nagyboldogasszony Általános Iskolában furulya tanár 2011-2012-ig.

2014-től a mai napig Csanytelek Szent László iskola ének-furulya-szolfézs tanára.

Felgyőn a László Gyula Általános Iskolában 2017-ben ének tanár.

2007-ben a Szegedi Katolikus Főiskolán elvégezte a kántorképzőt.

Kántori szolgálatát 1995-től eleinte alkalmanként, 2009-től fél állásban látja el a helyi Szent József templomban, 2011-től teljes állásban a helyi Nagyboldogasszony templomban, mellette az egyházi kórust vezette annak 2018-as megszűnéséig.

Életútjából kiolvasható, hogy munkássága alatt aktív közösségi életet élő tanáremberként foglalkozott gyermekekkel, felnőtt korosztállyal, és a katolikus szolgálatot választva, a teljes lakossággal, családokkal. Elmondható Róla, hogy hivatása egyben a kikapcsolódása is.

Odaadással tanítja a gyermekeket a zene szépségére, a gyermekekkel együtt éli meg a vizsgák és az előadások izgalmait.

49

Kiemelkedő énektudásával és ének hangjával életünk legnagyobb örömeiben és fájdalmaiban is osztozhatunk csodálatos, alkalomhoz választott emlékezetes templomi énekeiben.

Köszönjük áldozatos munkáját, melyet mérhetetlen odaadással és szeretettel végez. Mindezek alapján érdemes Ő a Város Közösségéért Díjra.

II.

Faludy György Irodalmi Műhely

részére

Csongrádon, 1970-ben 8 helybeli alkotó hozta létre az Irodalmi Műhelyt. Vezetője Dr. Máthé Ferenc jogász, író- humanista volt. Tagjai: Posta István magyar szakos tanár, író, Várkonyi István költő, Ruszka Barna faipari mérnök, író, Sebestyén István író, Góg János egyetemista, költő, Pintér Lajos középiskolai tanuló, költő, Keller Mihály vendéglátóipari eladó, költő. A Műhely az adott társadalmi és politikai korszakban 3 évig működött rendszeresen, és 3 helyileg előállított antológiát adott ki, azonban támogatottság hiányában hosszabb ideig szüneteltetni kényszerült tevékenységét.

Jelentős előkészítő munka után, 1999-ben újjáalakult a csongrádi Irodalmi MŰHELY, amelyhez előbb csak 7 alkotó (Góg János, Sebestyén István, Ruszka Barna, Várkonyi István, Gulyás Katalin, Bálint Gyula György, Erdélyi Péter) tartozott, majd egyre többen (Grecsó Krisztián, Pintér Lajos, Góg Latira, Barcs János, Bodajky-Nagy István, Polner Zoltán) csatlakoztak szerzői gárdájához. A megalakulás 49. évfordulóján 22 alkotó irodalmár tag és több mint száz levelező irodalmár taggal dolgozik és publikál rendszeresen a 2010 óta Faludy György Irodalmi Műhely néven tevékenykedő csoport. (Tagjai és levelezői között van (volt) az ismert helyiek között pl.: Faludy György Kossuth- díjas költő, Juhász Ferenc Kossuth-díjas költő, Baranyi Ferenc Kossuth-díjas költő, Szakonyi Károly Kossuth-díjas író, Barcs János SZOT-díjas költő, Takács Tibor Táncsics-díjas író-költő, de pl. Dr. Mádl Ferenc volt Köztársasági elnök és Dr. Györgyi Kálmán volt legfőbb ügyész is.)

Az Irodalmi MŰHELY 19. éve szerkeszti a „Föveny” c. havonta megjelenő irodalmi folyóiratot, valamint az „Üzenet társainak” című, ma már Alföldi paletta néven ismert antológiát, amelynek 20. kötete 2019-ben, a Költészet napja alkalmából jelenik meg.

Az irodalmi MŰHELY a 2001-es évben hozzálátott egy nagy fontosságú munkához, a magyar anyanyelvű alkotók részére folyamatosan költői-írói pályázatokat ír ki, melyekre eddig 9 országból több mint ezer szerző több ezer pályamunkája érkezett be. Ezekből született meg az Alföld Antológia, a Versek a Tiszáról c. antológia, a Szárnypróbálgatók 16 db, évente megjelenő antológiája, a Minden idők Csókja antológia, a Bordalok antológia, a Kavicsok c. antológia, az Árnyékfogó antológia, a Szonettek antológia, a Színésznő antológia. A pályázatokhoz kapcsoltan közismert alkotók csongrádi bemutatkozását is folyamatosan szervezik, vendégük volt már többek között Szakonyi Károly, Dr. Kötő József (államtitkár Romániából) Faludy György, Baranyi Ferenc, Polner Zoltán költő stb.

50

Az Irodalmi MŰHELY kéthetente tartja szakmai és közönség előtti összejöveteleit, de Csongrád megyében és az ország más területein is folyamatosan szervez író-olvasó találkozókat, ünnepi rendezvényeket, díjátadókat.

Az elmúlt évtizedekben sikeresen, éveken át működtette a PINCE PÓDIUM sorozatot, az Előtér Klubot, a GALÉRIA TEÁTRUM rendezvényeit, a SZABAD-TÉR rendezvénysorozatát. Ezeken sikeresen együttműködött a csongrádi Versmondók Körével, a Csongrádi Színtársulattal és a zeneiskolai tanárokból alakult zenekarral is.

Az Irodalmi Műhely 2002-ben, majd 2010-ben és 2015-ben is megrendezte a több napos nemzetközi, dél-magyarországi költőfesztivált, melyeken 6-8 ország magyar anyanyelvű alkotói vettek részt.

Az Irodalmi MŰHELY csongrádi tagjainak - jelentős saját erő felhasználásával - folyamatosan jelennek meg önálló köteteik, melyek egy része Csongrádról, csongrádi történetekről szólnak, csongrádi ihletésű alkotásokból állnak. Az elmúlt években az alábbi állandó szerzőktől jelentek meg nyomtatásban kötetek:

Dani Imre (4 kötet), Sebestyén István: (11 kötet), Gulyás Katalin: (4 kötet), Nemeskéri Orbán István: (6 kötet),Témái László: (4 kötet),Toldi Zsuzsanna: (5 kötet), Góg Laura (2 kötet),Túri Tamás: (1 kötet), Szőke Kata (4 kötet), Góg János: (21 kötet), Bálint Gyula György (4 kötet)

Bodajky-Nagy István (1 kötet), Dudás Bertalan (2 kötet).

Az Irodalmi Műhelyt az illetékes városi testület 3 évvel ezelőtt felvette a Csongrádi Értéktárba, mint a város kiemelkedő kulturális értékét.

A műhely és tagjai rendezvényeikkel, illetve alkotásaikkal nagymértékben hozzájárulnak Csongrád értékeinek megmutatásához, továbbéltetéséhez, a város közösségének összekovácsolásához. Fenti indokaink és rövid bemutatásunk alapján javasoljuk a díj odaítélését a Faludy György Irodalmi Műhelynek.

2. A Képviselő-testület felkéri a polgármestert, hogy az augusztus 20-ai városi ünnepség keretében a kitüntető díjat adja át Muladi József és a Faludy György Irodalmi Műhely részére.

 Határidő: 2019. augusztus 20.

Felelős: Bedő Tamás polgármester

Erről jegyzőkönyvi kivonaton értesítést kapnak:

1. a képviselő-testület tagjai
2. Bedő Tamás polgármester
3. a kitüntetettek

**Képviselői interpellációk:**

51

**Gyovai Zsolt:**

* A Bíróság és az Erzsébet Szálló között lévő 2 bérház tetőszerkezete fölé nagyon belógnak a platánfák, nagy viharban a tető biztonságát veszélyeztetik. Kéri ezek minél előbbi nyesését.
* Korábban ígéretet kapott a kátyúzások elvégzésére. Mikor kerül erre sor?

**Murányi László:**

* 4-5 évvel ezelőtt lopták el a gát melletti körforgalomból a harangot. Állítólag 100 eFt alatt kijönne az ára, de ez egy városképi dolog. Valahonnan kellene rá szánni pénzt és pótolni.
* Kevés olyan település van, ahol a fő utca földes. Ki kellene burkolni az egész főutcát a kerékpárútig és elfelejteni minden rózsabokrot, amit az elmúlt időszakban ültettek. Az esős időszakban nagyon csúszott az egész. Csongrád frekventált helyén a fő utca földes.
* A gázosok dolgoztak az alsóvárosban és az új rendeletünk szerint közterület felbontásért fizetni kell. Ezzel kapcsolatban írásban kért tájékoztatást, hogy hány méter volt felbontva, mennyit fizettek. Úgy gondolja, hogy a dr. Kádár Juditék ezzel foglalkoztak, ennek egy hónapja, de még nem kapott rá választ. Egy egyéni bekötés volt, ehhez több száz méter hosszan a Rigó S. utcának a közepét felbontották.
* A Síp utcával kapcsolatban havonta szokta elmondani, hogy van ott egy vállalkozó az utca közepén, övé az egész Síp utca közepe, ott érdemi intézkedés nem történt. A Síp utcai reumatológiai rendelő előtt talán lesznek parkolók, de még mindig ugyanaz az eső utáni limány van még most is, pedig tömegek járnak oda kezelésre.
* Kapott egy választ a bökényi zöldségessel kapcsolatban, hogy minden rendben van. Azóta minden nap kiment és lefényképezte, minden nap ott áll a szemetes kukájuk, abban vannak az erjedt gyümölcsök, zöldségek. Egy parkolót elfoglalnak vele. A rakodó kocsi szintén ott áll.

**Fábián György:**

- Idős lakosok keresték meg azzal a kéréssel, hogy a Posta helyezzen el postaládát a bökényi ÁBC előtt, ahová a leveleiket be tudnák dobni, mert a környéken csak az Aranysziget Otthonnál van, de az nem esik útjába senkinek sem.

- A Sághy előtti téren az új telepítésű fák közül három is kiszáradt. Ezek pótlása kinek a kötelessége és mikor fogják megtenni, mert a konténeres fákat bármikor lehet ültetni.

52

- A Rendelőintézettel szemben, a sarkon ki van alakítva egy pihenőhely, ahol az egyik asztalnak az egyik léce eltört. Ez az új beruházás keretén belül került oda. Félő, hogy ez majd indukálja a további lécek letörését. Ennek pótlását kéri. Ez szintén pályázati pénzből valósult meg, ezért nem tudja, hogy kinek kell majd megvalósítani.

* Kéri a Városellátó Intézményt, hogy a Hársfa u. 27. és 37. szám előtt elhelyezett padokat tegyék rendbe, mert van, amelyik hátradőlt, megsüllyedt, van amelyiknél a vasat hajlították el, csúnyán néznek ki.
* A bökényben a fűnyírás után összegyűjtött füvet adott helyen leürítik, amivel semmi gond nincs, de az ott van több napig, és utána nagyon bűzlik. Ilyen begyulladt fűkupacok vannak az Orgona utcán, de van a bökény más területein is elhelyezve. Javasolja a Városellátó Intézménynek átgondolni, hogy a gépek leürítését meg kellene határozni egy központi helyen és onnan fel tudnák szedni.
* A Muskátli u. és az Orgona utca környékén lévő bérházakra jellemző az alábbi probléma. Ezek a társasházak saját tulajdonukban lévő konténerekkel rendelkeznek, oda ők hordják a szemetet, rendben tartják, ők fizetik a szemétdíjat érte. Nem ildomos a szemetet odahordani máshonnan, mert vannak, akik rendszeresen megállnak autóval, pl. a Muskátli utcán és abba a konténerbe ürítik a hulladékot. Kér mindenkit, hogy ettől tartózkodjon. A konténerek mellé mosógépek, műszaki áruk kerülnek, amit hetekig nem szállítanak el, ez továbbra sem megoldott. Ezt már jelezte egyszer, azt a választ kapta, hogy a szolgáltatónak ezeket nem kötelessége észrevenni. Szerinte pedig észrevehetnék. Az embereik rendszeresen arra gyűjtik a szemetet, de otthagyják a kidobált, nagyobb darab dolgokat.
* Javították a villanyvezetékeket és lámpákat cseréltek a villanyoszlopokon. Tipikus példa, hogy a világító testek a villanyoszlopokon hogyan világítanak. Esetleg ezt majd a közterület-felügyelet tűzze napirendre. A Kertész u. és a Hársfa u. kereszteződésében, baloldalon egy villanyoszlopra rátették az új világítótestet. Ez pontosan egy fának a teteje fölött van, az leárnyékolja a fényt. Nem lehetne ezt úgy megoldani, hogy az úttestet és a járdát világítsa meg a lámpatest?

- Murányi képviselő úr már felvetette a körforgalomban lévő harang témáját. Ő ennek a körforgalomnak a rendbetételét kéri. Ki vannak törve a fémoszlopok, a táblák eltűntek, amik jelzik a forgalmi rendet. A felfestések hiányoznak, gödrös az út.

- A játszóterek házirendjére vonatkozóan kapott egy interpellációs választ, amelyben őt kérik, hogy ha ilyenre szüksége van, akkor csinálja meg a játszóterek házirendjét, aztán majd kifüggesztik. Ez emlékezteti azokra a régi időkre, hogy ha valakinek problémája van, annak rögtön mondták, hogy old meg. Nem igazán erre készült. Úgy gondolja, hogy ennek a hivatalból való elkészítésére volna szükség és olyanok által, akiknek ebben több gyakorlata van, nekik lenne a dolga az elkészítése és kifüggesztése a játszótereken, mert továbbra is probléma, hogy a fiatalok hangosak, este 10 óra után is ott vannak a dühöngőkben. Ezzel valamit csinálni kellene.

53

**Máté Attila:**

* Ha végig néznek a platánfákon, nagyon sok helyen látható felakadt gally, ami bármikor leeshet. Lenne-e rá kapacitás, aki ezeket végig nézné? Ezt már jelezte a főkertész asszony felé, de mindig az a válasz, hogy nem jó a kosaras autó, nagyon el vannak foglalva. Addig nincs gond, amíg balesetet nem okoz egy leesett ág. Erre időt kell szakítani, mert ha valakire ráesik egy ilyen ág, akkor az önkormányzat nehéz helyzetbe kerül.
* A bökényalj úton van egy parkoló, az Ék utcával szemben. Kéri annak rendbetételét. Nagyon sokan látogatják az újonnan megnyílt borházat, egy nagyon szép, kulturális központja lett az ottani környéknek, egy igényesen felújított borház, hétvégén is sokan vannak ott. A parkolással kapcsolatban már felvette a borház üzemeltetőjével a kapcsolatot. Még sokan mindig beállnak az Ék utcába, ezzel akadályozva az ott lakók közlekedését, a szembe lakónak a kapuba való beállását. Az üzemeltető ígéretet tett rá, hogy ezt fogja jelezni az ott parkolóknak. Ki lehetne-e oda helyezni egy táblát, hogy hol lehet parkolni?
* A Nagyboldogasszony templom előtt van két szobor csoport, amivel kapcsolatban interpellált két hónappal ezelőtt. Akkor kapott is rá választ, de igazából nem volt kielégítő ez a válasz. Lett-e már ebben előrelépés, egyeztetettek-e az egyházzal a felújításáról? A szobrok nagyon szépen díszítenék a teret.
* A temetőben nagyon sok pad van, aminek nincs gazdája, mert olyan állapotban vannak. Át kellene nézni és amennyiben szükséges, ki kellene javítani. A temető szépen rendezett, amivel a lakosság meg is van elégedve, ezért a padoknak is rendezetteknek kellene lenni.

**Gyovai Gáspár:**

* A nagy játszótéren véleménye szerint a kötélpálya balesetveszélyes is lehet, mert a feszítésnél ki van szálkásodva és meg van nyúlva a drótkötél. A padoknál kiállnak a csavarok. Folyamatosan kellene ellenőrizni az összes játszóteret. A gyerekek érdekében kéri minél előbb megnézni ezt a hibát.
* A dűlő utakra behajló zöldnövényzet már szinte akadályozza a közlekedést. Nem volt gléderezés és kátyúzás sem. Voltak dűlőutak, amelyeket útalappal láttak el, de a többi dűlőn nem igazán sikerült megvalósítani semmit.
* Az elmúlt alkalommal felvetette, hogy el kellene látni szilárdburkolattal a Gyójai út elejét, a Mária út és az Aranyág utcát. A polgármester úr tett rá ígéretet, hogy ez meg fog történni, ugyanakkor a Városellátó Intézménytől azt a választ kapta, hogy nem lesz megvalósítva.
* A bokrosi belterület csapadékvize a Gyójai út mellett, a másik Csongrád irányába indul el, az első tanyán átmegy a dűlőre. Ennek jó része el van látva mederrel, de a

54

Gyójai út mellett olyan szinten betömődött homokkal, hogy az átereszeknél 5-6 cm rész van, ahol át tud folyni a víz, ha az is berakódik, akkor nem tud elfolyni.

A csongrádi irányba elinduló rész mellett már évek óta nem volt lekaszálva a fű, már az emberek nem látszódnak ki belőle.

* Az elmúlt két hétben már több országgyűlési képviselővel is beszélt a térségben lévő szúnyoghelyzet miatt. Teljesen joggal jönnek a külterületi lakosok panasszal. A belügyminiszter bejelentette, hogy pénz van a szúnyogirtásra, ezért meg kellene keresne a megyei és az országos katasztrófavédelmi intézetet és meggyőzni róla, hogy ez a térség annyira fertőzött, hogy kiemelten kellene kezelni. A külterületen nem lehet megmaradni. A teljes területet le kellene irtani, kéri, hogy ebben tegyenek lépéseket.
* A Makai tanyába már a postás sem tud bemenni, ők is csak nehezen tudnak azon a dűlőúton járni.

**Nagypál Sándor:**

* A Pázmány P. utcában van két üres telek a páratlan oldalon, de már megint oda van adva használatba. A gyomirtózás utáni látvány elég csúnya, nem ártana a drótkerítésre egy nádszövetet húzni, hogy ne lehessen belátni, mi van oda beraktározva.
* A „hatcsöcsű”-vel kapcsolatban ment-e már felszólítás a Kincstárnak, hogy azt a bozótot takarítsák ki, mert szúnyog is rengeteg lehet benne?
* A Piroskavárosi játszótérrel kapcsolatban már többször le volt írva, hogy a Városellátó Intézmény a gumilapokat felszedte. Nem is tudja visszarakni, mert nincs mire ragasztani, homokra nem lehet. Erre talán kellene 5 mFt, amire a polgármester úr ígéretet tett, hogy majd valahonnan elő lesz teremtve. A gyerekek játszanának, a homok ott van.
* A Piroskavárosi templom elé volt ígérve egy kamera. A polgármester úr azt mondta, hogy árajánlatot kértek. Ez megérkezett-e már? A lakosok nagyon várják a kamerát.
* Gyovai képviselő úr említette a járhatatlan dűlőutakat. Már régóta várják azt a sövényvágót, ami takarítaná a dűlőutak szélét. Megkezdődött a zöldszüret, de sokan nem is találnak oda a területre, nem lehet elmenni az alagútban. Ilyen elhanyagolt még nem volt az elmúlt 29 évben, mint most.

**Havasi Jánosné:**

* Az előző ülésen interpellált az OTP-vel szembeni játszótérrel kapcsolatban. Az erre adott válasz tartalmazza, hogy súlyos milliókba kerülne egy aránylag nem nagynak tűnő javítás költsége. Az Ifjúsági téren lévő padok is javításra szorulnának. Sok millió forintot kellene a játszóterekre fordítani ahhoz, hogy ott a gyerekek biztonságban játszhassanak. A gyermekek száma növekszik, ezért a jövőben mind nagyobb figyelmet kellene fordítani azokra a pályázatokra, amelyek játszóterek felújítását, karbantartását, megvalósítását támogatják.

55

* Nincs olyan gumipadlóval ellátott játszótér, ahol ne lenne probléma, mert vagy kikopik, vagy felpördül. Komlósi Mihály elmondta, hogy milyen műszaki problémák vannak. Egy-egy játszótér felújítása, újjá alakítása 10-15 mFt-ba kerülne.

* Hozzá is eljutott a telefonáló a platánfák ügyében. Sajnos a platánfákról akkor is hullanak az ágak, ha nincs szeles idő. Ezt már jelezte a főkertésznek. Nagyon nehéz megállapítani ezeknél a fáknál, hogy melyik, az, ami le akar törni, viszont van olyan ág, ami már ott lóg hónapok óta. Sok problémájuk lesz még a platánfákkal.

*Az ülésen további hozzászólás nem hangzott el.*

Bedő Tamás polgármester az ülést 12.30 órakor bezárja.

K.m.f.

 Bedő Tamás Dr. Juhász László

 polgármester jegyző